open-index/open-wikipedia-markdown huggingface dataset:
എം.പി. ഗോവിന്ദൻ നായർ

കോട്ടയം ജില്ലയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു ** എം.പി. ഗോവിന്ദൻ നായർ(1926-2022)**. അഭിഭാഷകൻ, കോൺഗ്രസ് പ്രവർത്തകൻ, വിജയപുരം പഞ്ചായത്ത് പ്രസിഡന്റ്, കേരളാ ബാർ അസോസിയേഷനംഗം, അർബൻ ബാങ്ക് അസോസിയേഷനംഗം, എൻ.എസ്.എസ്. പ്രതിനിധിസഭാംഗം, ശങ്കർ മന്ത്രിസഭയിലെ ആരോഗ്യവകുപ്പ് മന്ത്രി, തിരുവിതാംകൂർ ദേവസ്വം ബോർഡ് പ്രസിഡന്റ് തുടങ്ങിയ നിലകളിൽ പ്രവർത്തിച്ചിട്ടുണ്ട്.

## ജീവിതരേഖ
കോട്ടയം ജില്ലയിലെ പാറമ്പുഴയിൽ പുത്തൻപുരയിൽ വീട്ടിൽ എൻ.പരമേശ്വരൻ പിള്ളയുടേയും കുഞ്ഞുകുട്ടിയമ്മയുടേയും മകനായി 1926 ഏപ്രിൽ 27ന് ജനനം. പ്രാഥമിക വിദ്യാഭ്യാസത്തിന് ശേഷം കോട്ടയം സി.എം.എസ് കോളേജിൽ നിന്ന് ഇൻറർമീഡിയറ്റും ആലുവ യു.സി കോളേജിൽ നിന്ന് ബിരുദവും തിരുവനന്തപുരം ലോ കോളേജിൽ നിന്ന് നിയമബിരുദവും നേടി. 1950-ൽ കോട്ടയം ബാറിൽ അഭിഭാഷകനായി ഔദ്യോഗിക ജീവിതമാരംഭിച്ചു.

1950-ൽ ഇന്ത്യൻ നാഷണൽ കോൺഗ്രസ് പാർട്ടി ടിക്കറ്റിൽ വിജയപുരം പഞ്ചായത്ത് അംഗമായ ഗോവിന്ദൻ നായർ പഞ്ചായത്ത് പ്രസിഡൻ്റായി തിരഞ്ഞെടുക്കപ്പെട്ടു. 1960-ലെ നിയമസഭ തിരഞ്ഞെടുപ്പിൽ സി.പി.ഐയിലെ എൻ.രാഘവക്കുറുപ്പിനെ പരാജയപ്പെടുത്തി കോട്ടയത്ത് നിന്ന് ആദ്യമായി നിയമസഭയിലെത്തി. 1962 മുതൽ 1964 വരെ ആർ.ശങ്കർ മന്ത്രിസഭയിലെ ആരോഗ്യ വകുപ്പ് മന്ത്രിയായിരുന്നു. വനം, ദേവസ്വം എന്നീ വകുപ്പുകളുടെ അധിക ചുമതലയും ഉണ്ടായിരുന്നു. 1964-ൽ പതിനാറ് കോൺഗ്രസ് എം.എൽ.എമാർ രാജിവച്ചതോടെ നിയമസഭയിൽ ഭൂരിപക്ഷം നഷ്ടപ്പെട്ട് ആർ.ശങ്കർ മുഖ്യമന്ത്രി പദം രാജിവച്ചു. ആ സമയത്തും അടിയുറച്ച കോൺഗ്രസ് നേതാവായി ഗോവിന്ദൻ നായർ പാർട്ടിയിൽ ഉറച്ചുനിന്നു. 1965, 1967 നിയമസഭ തിരഞ്ഞെടുപ്പുകളിൽ കോട്ടയത്ത് നിന്ന് വീണ്ടും മത്സരിച്ചെങ്കിലും പരാജയപ്പെട്ടു.

2012 മുതൽ 2015 വരെ തിരുവിതാംകൂർ ദേവസ്വം ബോർഡ് പ്രസിഡൻറായി പ്രവർത്തിച്ച ഗോവിന്ദൻ നായർ 1950 മുതൽ 2019 വരെ അഭിഭാഷക ജോലിയിൽ തുടർന്നു. കോട്ടയം ഡി.സി.സി പ്രസിഡന്റ്, കെ.പി.സി.സി, എ.ഐ.സി.സി അംഗം, എൻ.എസ്.എസ് പ്രതിനിധിസഭ, ഡയറക്ടർ ബോർഡ് അംഗം, ആതുരസേവാ സംഘം പ്രസിഡൻറ് എന്നീ നിലകളിലും പ്രവർത്തിച്ചിട്ടുണ്ട്. കോട്ടയം ഗവ.മെഡിക്കൽ കോളേജിന്റെ സ്ഥാപകാംഗം കൂടിയാണ് എം.പി.ഗോവിന്ദൻ നായർ.

വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 96-മത്തെ വയസിൽ 2022 ഏപ്രിൽ പതിമൂന്നിന് അന്തരിച്ചു.

** സ്വകാര്യ ജീവിതം **

* ഭാര്യ : ശാരദ ദേവി
* മകൾ : സുധ
* മരുമകൻ : പി.എസ്.സി നായർ
* തിരുവഞ്ചൂർ രാധാകൃഷ്ണൻ എം.എൽ.എ പിതാവിന്റെ സഹോദര പുത്രനാണ്.

## അവലംബം


വർഗ്ഗം:1928-ൽ ജനിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:2022-ൽ മരിച്ചവർ
വർഗ്ഗം:ഏപ്രിൽ 13-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രണ്ടാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ‎
വർഗ്ഗം:തിരുവിതാംകൂർ ദേവസ്വം ബോർഡ് പ്രസിഡന്റുമാർ
വർഗ്ഗം:2022-ൽ മരിച്ചവർ
മില്യൺ ഡോളർ ബേബി

2004-ൽ പുറത്തിറങ്ങിയ ഹോളിവുഡ് ചലച്ചിത്രമാണ് **മില്യൺ ഡോളർ ബേബി**. ക്ലിന്റ് ഈസ്റ്റ്‌വുഡ് ചിത്രം സംവിധാനം ചെയ്ത് നിർമിച്ചിരിക്കുന്നത്. ഹിലരി സ്വാങ്ക് മോർഗൻ ഫ്രീമൻ ക്ലിന്റ് ഈസ്റ്റ്‌വുഡ് തുടങ്ങിയവർ പ്രധാന വേഷങ്ങളിൽ എത്തുന്നു. 77-ആം അക്കാദമി അവാർഡിൽ ചിത്രത്തിനു ഏഴു നാമനിർദ്ദേശം ലഭിച്ചു. മികച്ച ചിത്രം മികച്ച നടി (ഹിലരി സ്വാങ്ക്) മികച്ച സഹനടൻ (മോർഗൻ ഫ്രീമൻ) എന്നീ പുരസ്ക്കാരങ്ങൾ നേടുകയുണ്ടായി.

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
സിന്ധു കവിന്നമണ്ണിൽ

പ്രസിദ്ധ മനുഷ്യാവകാശപ്രവർത്തക. ഇറാക്കിലും കുവൈത്തിലും മനുഷ്യക്കടത്തിനെതിരെ പ്രവർത്തിക്കുന്ന കമ്പ്ലൈൻസ് കൺസൾട്ടിവ്  സർവ്വീസസ് എന്ന സ്ഥാപനത്തിലെ ചീഫ് എക്സിക്യുട്ടിവ് ഒഫീസർ. അമേരിക്കൻ ലൈസൻസ് ഉള്ള ഫ്രോഡ് എക്സാമിനർ. മനുഷ്യക്കടത്ത് എന്ന മനുഷ്യത്വരഹിതമായ ഏർപ്പാടിനെതിരെ പ്രവർത്തിച്ചതിന് അമേരിക്കൻ സർക്കാറിന്റെ പുരകാരത്തിന് നിർദ്ദേശിക്കപ്പെട്ടിരിക്കുന്നു.  അമേരിക്കൻ കമ്പനികൾക്കുവേണ്ടി കരാർ എടുക്കുന്ന പല കമ്പനികളിലും ഏഷ്യയിൽനിന്നുള്ള ജോലിക്കാർ നേരിടുന്ന മനുഷ്യത്വരഹിതമായ അനുഭവങ്ങൾ അമേരിക്കൻ മനുഷ്യാവകാശപ്രവർത്തകരുടെ ശ്രദ്ധയിൽ പെടുത്തി ശ്രദ്ധേയയായി.
## വ്യക്തിജീവിതം
കോഴിക്കോട്ടു ജനനം. എം ഏ ഇംഗ്ലീഷ് പാസായി.  വിവാഹാനന്തരം കുവൈറ്റിലെത്തി. അവിടെ ജോലിലഭിച്ച അജിലിറ്റി ലോജിസ്റ്റിക്സ് എന്ന കമ്പനിയിൽ നിന്നും മനുഷ്യക്കടത്തിനെക്കുറിച്ച് അറിയാനിടയായി. ആദ്യഭർത്താവിൽ നിന്നും 2008ൽ വിവാഹമോചനം നേടിയ സിന്ധു ഇപ്പോൾ സന്നദ്ധപ്രവർത്തകനായ സാം മക്കഹൻ എന്ന അമേരിക്കകാരനോടൊത്ത് ജീവിക്കുന്നു. രണ്ട് മക്കൾ- യശ്വന്ത്, ഗായത്രി.

വർഗ്ഗം:മനുഷ്യാവകാശപ്രവർത്തകർ മനുഷ്യകടത്ത്
കാഫ് സ്റ്റാർട്ടർ

പശുക്കിടാവിന്റെ ശരീര വളർച്ചയ്ക്ക് ആവശ്യമായ എല്ലാ ഘടകങ്ങളും ശരിയായ അളവിൽ അടങ്ങിയിട്ടുള്ളതും ഗുണമേന്മയുള്ളതുമായ ഗുരുത്വാഹാരമാണ് **കാഫ് സ്റ്റാർട്ടർ** എന്നറിയപ്പെടുന്നത്. ഏകദേശം രണ്ടാഴ്ച പ്രായം മുതൽ ഗുണമേന്മയുള്ള കാഫ് സ്റ്റാർട്ടറും പച്ചപ്പുല്ലും കിടാവിനു നൽകണം. ആറുമാസം മുതൽ എട്ടുമാസം വരെ , ദിവസം രണ്ടു തവണ വീതം ഇതു നൽകണം. പ്രായമാകുന്നതുവരെ ഇതു തുടർച്ചയായി നൽകുകയും വേണം. 

## കാഫ് സ്റ്റാർട്ടറിന്റെ മാതൃക 1

## കാഫ് സ്റ്റാർട്ടറിന്റെ മാതൃക 2

## അവലംബം

## പുറംകണ്ണികൾ
*http://www.extension.umn.edu/agriculture/dairy/calves-and-heifers/calf-starter-nutrition-and-management.pdf 
*http://www.akey.com/calf/grower/Formulation%20of%20calf%20starters%20and%20growers.pdf 
വർഗ്ഗം:പശുപരിപാലനം
ശ്രീരാമോദന്തം

ലഘുചിത്രം|ശ്രീരാമോദന്തം
സംസ്കൃത ഭാഷയുടെ ബാലപാഠങ്ങളോടൊപ്പം തന്നെ കേരളത്തിലെ സംസ്കൃതവിദ്യാർഥികൾ പഠിച്ചുവരുന്ന ഒരു കൃതിയാണ് **ശ്രീരാമോദന്തം**. ഇതിൽ രാമായണ കഥയെ അനുഷ്ടുപ്പ് വൃത്തത്തിൽ  ഇരുന്നൂറ് ശ്ലോകങ്ങളാൽ ചുരുക്കി പറഞ്ഞിരിക്കുന്നു. പരമേശ്വരകവിയാണ് ഇതിന്റെ രചയിതാവ് എന്നു വടക്കുംകൂർ രാജരാജവർമ തന്റെ കേരളസാഹിത്യചരിത്രം ചർച്ചയും പൂരണവും(ഒന്നാം ഭാഗം പി. 460)  എന്ന ഗ്രന്ഥത്തിൽ പറയുന്നു .സംസ്കൃതത്തിൽ ചന്ദ്രിക എന്ന അജ്ഞാതകർതൃകമായ ഒരു വ്യാഖ്യാനം ഉള്ളതായും അദ്ദേഹം രേഖപ്പെടുത്തുന്നു. ശ്രീരാമോദന്തം എന്ന സമസ്തപദത്തിന്റെ വിഗ്രഹം ശ്രീരാമസ്യ ഉദന്തം എന്നും, അതിന്റെ അർഥം ശ്രീരാമന്റെ കഥ എന്നുമാണ്. സാമ്പ്രദായികരീതിയിലുള്ള സംസ്കൃതവിദ്യാഭ്യാസം നടന്നിരുന്ന കാലത്തും പഴയ പള്ളിക്കൂടങ്ങളിലും ഗണാഷ്ടകം, മുകുന്ദാഷ്ടകം, മണിപ്രവാളശ്ലോകങ്ങൾ തുടങ്ങിയവയ്ക്കുശേഷം സിദ്ധരൂപം, ശ്രീരാമോദന്തം എന്നീ രീതിയിലാണ് പഠിപ്പിച്ചിരുന്നത്.

## ചരിത്രം
 എന്നു തുടങ്ങുന്ന ഇതിലെ  ശ്ലോകങ്ങൾ മുഴുവനും  പണ്ടു കാലത്ത് സംസ്കൃതപഠിതാക്കൾ മനഃപാഠമാക്കിയിരുന്നു. ഇന്ന് സാമ്പ്രദായികരീതിയിലുള്ള സംസ്കൃതവിദ്യാഭ്യാസം മൺമറഞ്ഞുപോയെങ്കിലും, കേരളസർക്കാർ പുറത്തിറക്കുന്ന സംസ്കൃതപാഠാവലികളിൽ കുറച്ചു വർഷങ്ങൾക്ക് മുമ്പുവരെ ശ്രീരാമോദന്തത്തിലെ ബാലകാണ്ഡം മുഴുവൻ ഉൾപെടുത്തിയിട്ടുണ്ടായിരുന്നു. ഇപ്പോഴും കേരള സിലബസിലെ ആറാം ക്ലാസിലെ സംസ്കൃതം പാഠപുസ്തകത്തിൽ ഇഷ്ടവരലാഭഃ എന്ന പാഠത്തിലൂടെ  സംസ്കൃതവിദ്യാർഥികൾ ശ്രീരാമോദന്തത്തിലെ ആദ്യത്തെ അഞ്ചു ശ്ലോകങ്ങൾ പഠിക്കുന്നുണ്ട്.

## ഐതിഹ്യം
തൃശൂർ തിരുവള്ളക്കാവിൽ ശാസ്താവിനു നിവേദിച്ച പഴം കോലത്തുനാട്ടു പള്ളിക്കുന്നത്തേയ്ക്കു കൊണ്ടുപോയിട്ട് അത്  ശങ്കരകവിക്കും ആ പഴത്തിൻറെ തൊലി അവിടത്തെ ഒരു വാര്യസ്യാർക്കും കൊടുത്തുവത്രെ. തത്ഫലമായി   ശങ്കരകവി ശ്രീകൃഷ്ണവിജയം  എന്ന കാവ്യവും വാര്യസ്യാർ ശ്രീരാമോദന്തം എന്ന ലഘുകാവ്യവും നിർമ്മിച്ചു എന്നൊരു ഐതിഹ്യമുണ്ടു. ഉള്ളൂർ കേരള സാഹിത്യ ചരിത്രത്തിൽ ഈ ഐതിഹ്യത്തിന് ഒരടിസ്ഥാനവും കാണുന്നില്ല എന്നു പറയുന്നുണ്ട്. 
## ഉള്ളടക്കം
വാല്മീകി രാമായണത്തിന്റെ ചുവടുപിടിച്ച് ബാലകാണ്ഡം, അയോദ്ധ്യാകാണ്ഡം, എന്നിങ്ങനെ ഉത്തരകാണ്ഡം വരെയായി ഏഴു കാണ്ഡങ്ങളിൽ  ലളിതമായ സംസ്കൃതശ്ലോകങ്ങളിലൂടെ രാമകഥ മുഴുവൻ വർണിക്കുകയാണ് കവി ഈ കൃതിയിൽ. വളരെക്കുറച്ചു ശ്ലോകങ്ങൾ മാത്രമാണിതിലുള്ളത്.
## പരിഭാഷകൾ
*പി. ആർ. രാമചന്ദറിന്റെ ശ്രീരാമോദന്തം ആംഗല പരിഭാഷ
*ആർ. എസ്സ്. വാദ്ധ്യാർ പ്രസിദ്ധീകരിച്ച ശ്രീരാമോദന്തം
*പണ്ഡിതരത്നം എ. ശങ്കരശർമ്മ സംശോധിച്ച് പുറത്തിറക്കിയത് (1992)
*ഡോ. പൂവറ്റൂർ രാമകൃഷ്ണപിള്ള സംശോധിച്ച് പുറത്തിറക്കിയത് (1990)
*പണ്ഡിതൻ എൽ. അനന്തരാമശാസ്ത്രി സംശോധിച്ച് പുറത്തിറക്കിയത്
*ജി. സുദേവ കൃഷ്ണശർമ്മൻ പഠനത്തോടെ പ്രസിദ്ധീകരിച്ചത് (2004)
## അവലംബം


## പുറം കണ്ണികൾ
*Sriramodantam Sanskrit Text With English Translation
*ശ്രീരാമോദന്തം

വർഗ്ഗം:സംസ്കൃതകാവ്യങ്ങൾ
ദി കിംഗ്സ് സ്പീച്ച്

2010-ൽ പുറത്തിറങ്ങിയ ബ്രിട്ടീഷ് ചലച്ചിത്രമാണ് **ദി കിംഗ്സ് സ്പീച്ച്**. ടോം ഹൂപ്പറാണ് ചിത്രത്തിന്റെ സവിധായകൻ. ജോർജ്ജ് ആറാമൻ രാജാവിനെ അവതരിപ്പിച്ച കോളിൻ ഫിർത്തിന് 83-ആം അക്കാദമി അവാർഡിൽ മികച്ച നടനുള്ള പുരസ്കാരം ലഭിച്ചു. ചിത്രത്തിനു പന്ത്രണ്ടു അക്കാദമി അവാർഡ് നാമനിർദ്ദേശം ലഭിച്ചു. മികച്ച നടൻ (കോളിൻ ഫിർത്ത്) മികച്ച ചിത്രം മികച്ച സംവിധായകൻ (ടോം ഹൂപ്പർ) മികച്ച തിരക്കഥ (ഡേവിഡ് സീഡ്ലർ) എന്നീ വിഭാഗങ്ങളിൽ പുരസ്ക്കാരങ്ങൾ നേടി.

118 മിനിറ്റ് സമയദൈർഘ്യം ഉള്ള ചിത്രം നിർമ്മിക്കാൻ പതിഞ്ചു മില്യൺ അമേരിക്കൻ ഡോളർ ചിലവിട്ടു. ചിത്രത്തിന്റെ ആഗോളതല ബോക്സ് ഓഫീസ് 414,211,549 അമേരിക്കൻ ഡോളറാണ് 

## അവലംബം

## പുറത്തേക്കുള്ള കണ്ണികൾ
* 
* 
* 
* 

വർഗ്ഗം:ബ്രിട്ടീഷ് ചലച്ചിത്രങ്ങൾ
നിത്യവഴുതന മെഴുക്കുപുരട്ടി

വളരെ എളുപ്പത്തിൽ തയ്യാറാക്കാൻ സാധിക്കുന്ന ഒരു ഒരു ഭക്ഷ്യ വിഭവമാണ് **നിത്യവഴുതന മെഴുക്കുപുരട്ടി**. 

## ആവശ്യമായ സാധനങ്ങൾ
 
നിത്യവഴുതനയുടെ കായ്‌  ,ചെറിയ ഉള്ളി / സവാള , പച്ചമുളക് , ഉപ്പ് ,വെളിച്ചെണ്ണ.

## തയ്യാറാക്കുന്ന വിധം
നിത്യവഴുതനയുടെ കായ്‌ , ചെറിയ ഉള്ളി / സവാള, പച്ചമുളക് എന്നിവ അരിഞ്ഞു വെക്കുക . പാനിൽ അല്പം വെളിച്ചെണ്ണ ഒഴിച്ച് കടുക് താളിച്ച്‌ അതിലേക്കു അരിഞ്ഞു വെച്ചിരിക്കുന്ന നിത്യവഴുതന ഇടുക . കുറച്ചു മഞ്ഞൾപ്പൊടി ആവശ്യത്തിനു ഉപ്പ് ചേർത്ത് കുറച്ചു സമയം അടച്ചു വെച്ച് വേവിക്കുക . ഇടയ്ക്കിടയ്ക്ക് ഇളക്കി കൊടുക്കണം. വേവുമ്പോൾ വാങ്ങിവെയ്ക്കുക.

വർഗ്ഗം:പാചകം
കളിത്തോഴി

സിനി കേരളയുടെ ബാനറിൽ ഡി.കെ. പൊറ്റക്കാട് നിർമിച്ച മലയാളചലച്ചിത്രമാണ് **കളിത്തോഴി**.  മുംതാസ് ഫിലിംസ് വിതരണം ചെയ്ത ഈ ചിത്രം 1971 ജനുവരി 08-ന് കേരളത്തിലെ തിയേറ്ററുകളിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*സത്യൻ
*ഷീല
*ജയഭാരതി
*കവിയൂർ പൊന്നമ്മ
*പോൾ വെങ്ങോല
*ആലുംമൂടൻ
*കടുവാക്കുളം ആന്റണി			
*മീന
*എൻ. ഗോവിന്ദൻകുട്ടി	

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*പി. മാധുരി
*പി. സുശീല
*കെ. രാധ.

## അണിയറയിൽ
*നിർമ്മാണം, സംവിധാനം, തിരക്കഥ, സംഭാഷണം - ഡി കെ പൊറ്റക്കാട്
*സംഗീതം - ജി. ദേവരാജൻ, കെ. രാഘവൻ
*ഗാനരചന - വയലാർ, ചങ്ങംപുഴ
*ബാനർ - സിനി കേരള
*വിതരണം - മുംതാസ് ഫിലിംസ്
*കഥ - ചങ്ങംപുഴ
*ചിത്രസംയോജനം - കെ. നരായണൻ
*കലാസംവിധാനം - എസ്. കൊന്നനാട്ട്
* ഛായാഗ്രഹണം - ചന്ദ്രൻ.

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് കളിത്തോഴി

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
പെരിയങ്ക

60 സെന്റിമീറ്ററോളം ഉയരം വയ്ക്കുന്ന ഒരു ഏകവർഷകുറ്റിച്ചെടിയാണ് **പെരിയങ്ക** അഥവാ **അമൃതാഞ്ജൻ ചെടി**.. പറിച്ച ഉടനെയുള്ള വേരുകൾക്ക് അമൃതാഞ്ജന്റേതു പോലുള്ള ഒരു മണമുണ്ട്. തെക്കേ ഇന്ത്യയിലും ബീഹാറിലും ശ്രീലങ്കയിലും കാണുന്ന ഈ ചെടിയുടെ ഇലകൾ ഔഷധമായി ഉപയോഗിക്കുന്നുണ്ട്. വിത്തുവഴിയാണ് വംശവർദ്ധനവ് നടത്തുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Narrow-Leaved%20Milkwort.html

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പോളിഗാലേസീ
വർഗ്ഗം:പോളിഗാല
വർഗ്ഗം:കേരളത്തിലെ സസ്യജാലം
ടി. കൃഷ്ണനുണ്ണി

മലയാളചലച്ചിത്ര മേഖലയിലെ ശ്രദ്ധേയനായ ശബ്ദ ലേഖകനാണ് **ടി. കൃഷ്ണനുണ്ണി**. അരവിന്ദനൊപ്പം വാസ്തുഹാരയിലും അടൂരിനൊപ്പം വിധേയനിലും ജോൺ എബ്രഹാമിനൊപ്പം അമ്മ അറിയാനിലും പ്രവർത്തിച്ചു. 
## ജീവിതരേഖ
പൂനെ ഫിലിം ഇൻസ്റ്റിറ്റ്യൂട്ടിൽ നിന്ന് ശബ്ദ ലേഖനത്തിൽ ബിരുദം നേടി.
## ശബ്ദ ലേഖനം നിർവഹിച്ച സിനിമകൾ
*വാസ്തുഹാര
*വിധേയൻ
*അമ്മ അറിയാൻ
*പുരുഷാർഥം
*അനന്തരം
*പിറവി
*ദേശാടനം
*വചനം
*ആലീസിന്റെ അന്വേഷണം
*ഒറ്റക്കയ്യൻ
*ഒരു പെണ്ണും രണ്ടാണും
## പുരസ്കാരങ്ങൾ
ഒൻപത് സംസ്ഥാനഅവാർഡുകളും നാല് ദേശീയപുരസ്കാരങ്ങളും നേടി. ആദ്യ സംസ്ഥാനപുരസ്കാരം ലഭിക്കുന്നത് പുരുഷാർഥത്തിലൂടെയാണ്. അടൂർ സംവിധാനംചെയ്ത അനന്തരത്തിലൂടെ ആദ്യ ദേശീയ അവാർഡും ലഭിച്ചു. 1989 ൽ ഷാജി എൻ കരുണിന്റെ ചിത്രം പിറവി, 1996 ൽ ജയരാജ് ചിത്രം ദേശാടനം, എന്നിവയാണ് ദേശീയപുരസ്കാരത്തിന് അർഹമാക്കിയ മറ്റ് ചിത്രങ്ങൾ. വൈദ്യരത്നം പി എസ് വാര്യരെക്കുറിച്ച് സംവിധാനംചെയ്ത ഡോക്യുമെന്ററിയും ദേശീയ അവാർഡിന് അർഹമായി. 1989 ൽ വചനം, ആലീസിന്റെ അന്വേഷണം എന്നീ ചിത്രങ്ങളാണ് സംസ്ഥാന അവാർഡ് നേടിക്കൊടുത്തത്. 1994 മുതൽ 1998 വരെ തുടർച്ചയായി സംസ്ഥാനചലച്ചിത്ര അവാർഡ് നേടി. 2007 ൽ ഒറ്റക്കയ്യൻ എന്ന ചിത്രവും 2012 ൽ അടൂരിന്റെ ഒരു പെണ്ണും രണ്ടാണും എന്ന ചിത്രവും പുരസ്കാരത്തിന് അർഹമാക്കി.
## അവലംബം


വർഗ്ഗം:മലയാളചലച്ചിത്ര ശബ്ദലേഖകർ
ബാലപ്രബോധനം

സംസ്കൃത ഭാഷയിലെ പ്രയോഗങ്ങളെക്കുറിച്ചും വ്യാകരണ കാര്യങ്ങളെക്കുറിച്ചും ലളിതമായി പ്രതിപാദിച്ചിരിക്കുന്ന മണിപ്രവാള ശൈലിയിലുള്ള ഗ്രന്ഥമാണ് **ബാലപ്രബോധനം**. ഇതു്  പരമ്പരാഗതരീതിയിൽ സംസ്കൃതം പഠിക്കുവാൻ കേരളത്തിൽ പ്രചരിച്ചുവന്നിട്ടുള്ള പ്രധാന പാഠ്യകൃതികളിലൊന്നാണിത്.  ധാരാളം സംസ്കൃതോദാഹരണങ്ങൾ ഇടകലർന്നതെങ്കിലും മുഖ്യമായും മലയാളത്തിൽ തന്നെയാണ്. സംസ്കൃതത്തിന്റെ പ്രാരംഭപാഠങ്ങൾ പഠിച്ചിട്ടുള്ള ഒരാൾക്ക് ജീവിതാവസാനം വരേയ്ക്കും അവയൊന്നും മറന്നുപോവാതിരിയ്ക്കുന്നതിന് ഈ ലഘുകൃതി മനഃപാഠമാക്കുന്നത് സഹായകരമായിരിയ്ക്കും.

## രചയിതാവ്
നവാരണ്യമഹീദേവനാണ് ഇതിന്റെ കർത്താവ് എന്ന് ഗ്രന്ഥത്തിൻറെ അവസാനശ്ലോകത്തിൽ പറയുന്നു.പുതുമന സോമയാജി യിൽ നിന്നും വ്യത്യസ്തനായ ഒരു പുതുമന നമ്പൂതിരിയാണു് ബാലപ്രബോധനം രചിച്ചതു് എന്നു് ഉള്ളൂർ തന്റെ കേരളസാഹിത്യചരിത്രം രണ്ടാം ഭാഗത്തിൽ അഭിപ്രായപ്പെടുന്നുണ്ടു്. കിരാതാർജ്ജുനീയം കിളിപ്പാട്ട് രചിച്ചതും ഇതേ പുതുമന നമ്പൂതിരിതന്നെയാണോ എന്നു് അദ്ദേഹം സന്ദേഹിക്കുന്നുണ്ടു്. കോട്ടയത്തിനടുത്ത് വെള്ളൂർ പുതുമന ഇല്ലമായിരുന്നു ഇദ്ദേഹത്തിന്റെ ജന്മ-വാസസ്ഥലം എന്നു് ഉള്ളൂർ കരുതുന്നു. "വെള്ളൂരമർന്ന ഗൗരീശൻ" എന്ന പ്രയോഗത്തിൽനിന്നാണു് അദ്ദേഹത്തിന്റെ ഈ അനുമാനം.

## ഉള്ളടക്കം
74 ശ്ലോകങ്ങൾ കൊണ്ട് സംസ്കൃത വ്യാകരണത്തിന്റെ സാമാന്യ ചിത്രം ലളിതമായ ഭാഷയിൽ ഈ കൃതി നൽകുന്നു. വിഭക്തികളും അവയുടെ അർത്ഥങ്ങളും ഒരോ വിഭക്തിക്കും ഉദാഹരണങ്ങളും അവയുടെ അർത്ഥങ്ങളും പറഞ്ഞിരിക്കുന്നു. അതിനു ശേഷം ഒരു ശ്ലോകത്തിന്റെ അന്വയം എപ്രകാരമാണ് ഉണ്ടാവുക എന്നു വിവരിക്കുന്നു. കർത്താവ് , കർമ്മം, ക്രിയ എന്നിവയെപ്പറ്റി പറഞ്ഞുകൊണ്ട് മൂന്നു തരം പ്രയോഗങ്ങളെ സൂചിപ്പിക്കുന്നു. പിന്നീട് വിശേഷണ വിശേഷ്യങ്ങൾ, ദ്വികർമ്മ വാക്യം, സതി സപ്തമി,ക്രിയാ വിശേഷണം ധാതു എന്നിവയും 10 ലകാരങ്ങളും അവ എവിടെയൊക്കെ ഉപയോഗിക്കുമെന്നും മൂന്നു പുരുഷന്മാരും അവയുടെ ഉദാഹരണങ്ങളും നൽകുന്നു.  

ക്താന്ത, ല്യബന്ത, തമുന്നത, ശത്രന്ത, ശാനചന്തങ്ങൾ, അവ്യയങ്ങൾ, 3 പ്രയോഗങ്ങളുടെയും വിശദീകരണം എന്നിവ പറഞ്ഞ്  ബാക്കി ഔചിത്യം കൊണ്ട് മനസ്സിലാക്കണമെന്ന് പറഞ്ഞാണ് ഗ്രന്ഥം അവസാനിക്കുന്നത്.
## കൃതിയിൽ നിന്ന്





## അവലംബം

വർഗ്ഗം:സംസ്കൃത വ്യാകരണ ഗ്രന്ഥങ്ങൾ
പിറ്റൈറിയാസിസ് റൊട്ടൺഡ

**പിറ്റൈറിയാസിസ് റൊട്ട‌ൺഡ** (*Pityriasis rotunda*) തൊലിയിലെ കെരാറ്റിനൈസേഷനെ ബാധിക്കുന്ന ഒരസുഖമാണ്. "പിറ്റൈറിയാസിസ് സിർസിനേറ്റ (Pityriasis circinata)" "ടീനിയ സിർസിനേറ്റ (Tinea circinata)" എന്നീ പേരുകളിലും ഈ അസുഖം അറിയപ്പെടുന്നുണ്ട്. ഒത്ത വട്ടത്തിൽ ശൽക്കങ്ങൾ പോലെയുള്ള പാടുകൾ കൈകാലുകളുടെ പ്രോക്സിമൽ ഭാഗങ്ങളിലും ശരീരത്തിലും കാണപ്പെടുന്നതാണ് രോഗലക്ഷണം. അസുഖം വരാൻ സാദ്ധ്യതയുള്ള ജനവിഭാഗങ്ങളിൽ ഹെപാറ്റോസെല്ലുലാർ കാർസിനോമ (hepatocellular carcinoma) പോലെയുള്ള അസുഖങ്ങൾ ഇതോടൊപ്പം കാണപ്പെടാറുണ്ട്. 

## ഇതും കാണുക
* തൊലിയിലെ ലീഷനുകൾ
* തൊലിയെ ബാധിക്കുന്ന രോഗങ്ങളുടെ പട്ടിക

## അവലംബം
ആന വളർത്തിയ വാനമ്പാടിയുടെ മകൻ

നീലയുടെ ബാനറിൽ പി. സുബ്രഹ്മണ്യം സംവിധാനം ചെയ്തു നിർമിച്ച മലയാളചലച്ചിത്രമാണ് **ആന വളർത്തിയ വാനമ്പാടിയുടെ മകൻ**. കുമാരസ്വാമി റിലീസിംഗ് കമ്പനി വിതരണം ചെയ്ത ഈ ചിത്രം 1971 ജൂലൈ 22-ന് കേരളത്തിൽ പ്രദർശനം തുടങ്ങി. ജെമിനി ഗണേശൻ, ചോ രാമസ്വാമി, വിജയ നിർമ്മല, മനോരമ തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം കെ.വി. മഹാദേവൻ ആണ് കൈകാര്യം ചെയ്തത്. ഗാനങ്ങൾ ഒ.എൻ.വി. കുറുപ്പ് രചിച്ചു. 

സുബ്രഹ്മണ്യത്തിന്റെ തന്നെ സംവിധാനത്തിൽ 1959-ൽ പുറത്തിറങ്ങിയ  ആന വളർത്തിയ വാനമ്പാടി എന്ന ചിത്രത്തിന്റെ രണ്ടാം ഭാഗമായിരുന്നു ഈ ചിത്രം.

## അഭിനേതാക്കൾ
*ജെമിനി ഗണേശൻ
*മനോഹർ
*ആനന്ദൻ
*ചോ രാമസ്വാമി
*വി.എസ്. രാഘവൻ
*ടി.കെ. ബാലചന്ദ്രൻ
*രാധാകൃഷ്ണൻ
*മാസ്റ്റർ പ്രഭാകർ
*രാജശ്രീ
*വിജയ നിർമ്മല
*കെ.വി. ശാന്തി
*മനോരമ
*എസ്.ഡി. സുബ്ബലക്ഷ്മി
*കണ്ണമ്മ
*ബേബി ശ്രീദേവി.

## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*പി. ലീല 
*പി. മാധുരി
*എസ്. ജാനകി

## അണിയറയിൽ
*സംവിധാനം, നിർമ്മാണം - പി. സുബ്രഹ്മണ്യം
*ബാനർ - നീല പ്രൊഡക്ഷൻസ്
*കഥ - നീലാ
*തിരക്കഥ - നാഗവള്ളി ആർ.എസ്. കുറുപ്പ്
*സംഭാഷണം - നാഗവള്ളി ആർ.എസ്. കുറുപ്പ്	
*ഗനരചന - ഒ.എൻ.വി. കുറുപ്പ് 	
*സംഗീതം - കെ.വി. മഹാദേവൻ	
*സിനിമാട്ടോഗ്രാഫി - മസ്താൻ
*ചിത്രസംയോജനം - എൻ. ഗോപാലകൃഷ്ണൻ.

## ഗാനങ്ങൾ
*ഗാനരചന - ഒ.എൻ.വി. കുറുപ്പ് 	
*സംഗീതം - കെ.വി. മഹാദേവൻ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റബേസിൽ നിന്ന് ആന വളർത്തിയ വാനമ്പാടിയുടെ മകൻ

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ.വി. മഹാദേവൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ഓ.എൻ.വി- മഹാദേവൻ ഗാനങ്ങൾ
യൂസേബിയോ

പോർച്ചുഗൽ ഫുട്ബോൾ താരമായിരുന്നു യുസേബിയോ. 1966 ലോകകപ്പിലെ ടോപ് സ്‌കോററായിരുന്നു.'ബ്ലാക്ക് പാന്തർ' എന്നറിയപ്പെട്ടിരുന്നു. 
## ജീവിതരേഖ
1942 ജനവരി 25-ന് പോർച്ചുഗൽ അധീനതയിലായിരുന്ന മൊസാംബിക്കിലെ മഫലാലയിൽ ദരിദ്ര കുടുംബത്തിൽ ജനിച്ചു. 745 പ്രഫഷണൽ മത്സരങ്ങളിൽ നിന്ന്‌ അദ്ദേഹം 745 ഗോളുകൾ അടിച്ചുകൂട്ടി. ലിസ്‌ബണിലെ ബെനഫിക ഫുട്‌ബോൾ ക്ലബിനു വേണ്ടിയായിരുന്നു ക്ലബ്‌ ഫുട്‌ബോളിൽ കളിച്ചത്‌. 1962-ൽ ബെൻഫിക്കയ്ക്ക് യുറോപ്യൻ കപ്പ് നേടിക്കൊടുക്കുന്നതിൽ നിർണായക പങ്കുവഹിച്ചതാരം ക്ലബ്ബിനുവേണ്ടി 745 കളികളിൽ നിന്നായി 733 ഗോളുകളും നേടി.1965-ൽ യൂറോപ്യൻ ഫുട്‌ബോളർ ഓഫ് ദി ഇയർ അവാർഡ് നേടി.  1966 ലോകകപ്പിൽ പോർച്ചുഗൽ മൂന്നാം സ്ഥാനത്തെത്തിയപ്പോൾ യുസേബിയോ ഒമ്പതുഗോളുകൾ നേടി ടൂർണമെന്റിലെ ടോപ് സ്‌കോററായി. 15 വർഷം നീണ്ട കരിയറിൽ സ്വന്തം ക്ലബ്ബ് ബെൻഫിക്കയ്ക്ക് 10 ലീഗ് കിരീടങ്ങളും അഞ്ച് പോർച്ചുഗീസ് കപ്പുകളും നേടിക്കൊടുത്ത അദ്ദേഹം 1964 മുതൽ 1973 വരെ പോർച്ചുഗൽ ഫസ്റ്റ് ഡിവിഷനിലെ ടോപ് സ്‌കോററുമായിരുന്നു. 
## പുരസ്കാരങ്ങൾ
*1965-ൽ യൂറോപ്യൻ ഫുട്‌ബോളർ ഓഫ് ദി ഇയർ അവാർഡ് 
## അവലംബം


വർഗ്ഗം:പോർച്ചുഗൽ ഫുട്ബോൾ കളിക്കാർ‎
വർഗ്ഗം:2014-ൽ മരിച്ചവർ
വർഗ്ഗം:1942-ൽ ജനിച്ചവർ
വർഗ്ഗം:1966 ഫിഫ ലോകകപ്പിലെ കളിക്കാർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:ജനുവരി 5-ന് മരിച്ചവർ
എ വിഷ്വൽ ഹിസ്റ്ററി ഓഫ് ട്രാവൻകൂർ

തിരുവിതാംകൂർ രാജകുടുംബത്തിലെ മുതിർന്ന അംഗമായ ഉത്രാടം തിരുനാൾ മാർത്താണ്ഡവർമ്മ രചിച്ച ഗ്രന്ഥമാണ് **എ വിഷ്വൽ ഹിസ്റ്ററി ഓഫ് ട്രാവൻകൂർ** അഥവാ തിരുവിതാംകൂർ ചരിത്രം- ചിത്രങ്ങളിലൂടെ എന്നത്.

പല കാലഘട്ടത്തിലായി ശേഖരിച്ച ചിത്രങ്ങൾ ഉൾപ്പെടുത്തിക്കൊണ്ടാണ് ഇതിന്റെ രചന. 380 താളുകളുള്ള ഈ പുസ്തകത്തിൽ  കാലപ്പഴക്കത്താൽ നാശോന്മുഖമായ പലചിത്രങ്ങളും ആധുനിക സങ്കേതങ്ങൾ ഉപയോഗിച്ച് മെച്ചപ്പെടുത്തി പ്രസിദ്ധീകരണയോഗ്യമാക്കിയിട്ടുണ്ട്.

രാജകുടുംബവുമായി ബന്ധപ്പെട്ട ചടങ്ങുകളുടെ ചിത്രങ്ങൾ, തുലാപുരുഷദാനം, ഹിരണ്യഗർഭം, വിക്ടോറിയ രാജ്ഞിയുടെ ഭരണത്തിന്റെ വജ്രജൂബിലി, വള്ളക്കടവ്, ചാല അങ്ങാടി, ആലപ്പുഴയിലെ കനാലുകൾ എന്നിവ ഈ പുസ്തകത്തിലെ  ചിത്രങ്ങളിൽപ്പെടുന്ന ചിലതാണ്.

## അവലംബം

വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:ഗ്രന്ഥങ്ങൾ
കീഴമ്മാകം ശ്രീ ശിവശക്തി മഹാഗണപതി ക്ഷേത്രം

''''''ശ്രീ മഹാദേവനും'''** [[പാർവ്വതി|**ശ്രീ പാർവ്വതിയും]]** **ശ്രീ ഗണപതി'''യും ഒന്നിച്ച് ഒരേ പീഠത്തിൽ കുടികൊള്ളുന്ന അത്യപൂർവ്വക്ഷേത്രമാണ് കീഴമ്മാകം ശ്രീ ശിവശക്തി മഹാഗണപതി ക്ഷേത്രം. ക്ഷേത്ര ഭരണകാര്യങ്ങൾ നിയന്ത്രിക്കുന്നത്‌ ശ്രീ രാജരാജേശ്വരി ക്ഷേത്ര ട്രസ്റ്റ്‌ ആണ്.
## ക്ഷേത്രത്തിലെ പ്രധാന ഉത്സവങ്ങൾ
*മഹാശിവരാത്രി മഹോത്സവം 
*ചിത്രാപൂർണ്ണിമാ മഹോത്സവം 
*വിനായക ചതുർഥി 
## അവലംബം
*ശ്രീ. ജി. രാജഗോപാൽ 
*ശ്രീ സതീഷ്കുമാർ
തിരുവനന്തപുരം ജില്ലയിലെ ക്ഷേത്രങ്ങൾ
കെ.വി. ശാന്തി

*ശാന്തി* എന്ന പേരിൽ അറിയപ്പെടുന്ന **കെ.വി. ശാന്തി** എന്ന ചലച്ചിത്ര അഭിനേത്രി മലയാളചലച്ചിത്ര ലോകത്തിനെ ഒരറിയപ്പെടുന്ന വ്യക്തിയാണ്.  1960 - 1970 കാലഘട്ടത്തിൽ പ്രമുഖസ്ഥാനം തന്നെ അവർക്കുണ്ടായിരുന്നു.  അവർ ഒരു അറിയപ്പെടുന്ന നർത്തകിയുമാണ്.

## ജീവിതരേഖ
കോട്ടയത്തായിരുന്നു ശാന്തിയുടെ ജനനം.  അവിടെനിന്നും ചെന്നൈയിലേക്ക് താമസം മാറ്റി.  ശശികമാറിനെയാണ് വിവാഹം കഴിച്ചത് അവർക്കൊരു മകനും ഉണ്ട്.  മെരിലാൻഡ് സ്റ്റുഡിയോയിലെ സ്ഥിരം നടിയായിരുന്നു.  അൻപതിലേറെ മലയാളം ചിത്രങ്ങളിൽ അവർ അഭിനയിച്ചു.  തമിഴ്, കന്നട, തെലുഗു, ഹിന്ദി എന്നീ ഭഷകളിലും ശാന്തി അഭിനയിച്ചിട്ടുണ്ട്.

## അഭിനയിച്ച ചിത്രങ്ങൾ

# കാമം ക്രോധം മോഹം (1975)
# അക്കൽദാമ (1975)
# ദേവി കന്യാകുമാരി (1974)
# ചഞ്ചല (1974)
# നെല്ല് (1974)
# പ്രൊഫസർ (1972) 
# സി.ഐ.ഡി. ഇൻ ജംഗിൾ (1971)
# ആന വളർത്തിയ വാനമ്പാടിയുടെ മകൻ (1971)
# കൊച്ചനിയത്തി (1971)
# അവൾ അല്പം വൈകിപ്പോയി (1971)
# മധുവിധു (1970).
# സ്വപ്നങ്ങൾ (1970)
# ആ ചിത്രശഭം പറന്നോട്ടെ (1970)
# വിലകുറഞ്ഞ മനുഷ്യൻ (1969)
# നഴ്സ് (1969)
# ഉറങ്ങാത്ത സുന്ദരി (1969)
# ആൽമരം (1969)
# അദ്ധ്യാപിക (1968)
# വിപ്ലവകാരികൾ (1968)
# ഹോട്ടൽ ഹൈറേഞ്ച് (1968)
# ലേഡി ഡോക്ടർ (1967)
# മാടത്തരുവി (1967)
# കറുത്ത രാത്രികൾ (1967)
# പോസ്റ്റ് മാൻ (1967)
# ജീവിക്കാൻ അനുവദിക്കൂ (1967)
# പൂത്തിരി (1966)
# കള്ളിപ്പെണ്ണ് (1966)
# കാട്ടുമല്ലിക (1966)
# കളിയോടം (1965)
# മായാവി (1965)
# പട്ടുതൂവാല (1965)
# അൾത്താര (1964)
# ആറ്റം ബോംബ് (1964)
# കറുത്ത കൈ (1964)
# സ്നാപക യോഹന്നാൻ (1964)
# ഡോക്ടർ (1963) 
# കലയും കാമിനിയും (1963)
# കാട്ടുമൈന (1963)
# സ്നേഹദീപം (1962)
# ശ്രീകോവിൽ (1962)
# ശ്രീരാമ പട്ടാഭിഷേകം (1962)
# അരപ്പവൻ (1961)
# ഭക്തകുചേല(1961)
# പൂത്താലി (ചലച്ചിത്രം) (1960)
# ആന വളർത്തിയ വാനമ്പാടി (1959)
# ലില്ലി (1958)
#പാടാത്ത പൈങ്കിളി (1957) 
# മിന്നുന്നതെല്ലാം പൊന്നല്ല (1957)
# അച്ഛനും മകനും (1957)
# ജയിൽ പുള്ളി (1957)
# പൊൻകതിർ (1953)

## മരണം
2020 സെപ്റ്റംബർ 21-ന് പുലർച്ചെ തമിഴ്നാട് കോടമ്പാക്കത്തെ വസതിയിൽ വാർദ്ധക്യസഹജമായ അസുഖത്തെ തുടർന്നായിരുന്നു അന്ത്യം.

## അവലംബം

## പുറത്തേക്കുള്ള കണ്ണികൾ
*
* K. V. Shanthi at MSI 

വർഗ്ഗം:മലയാളചലച്ചിത്രനടിമാർ
വർഗ്ഗം:ആദ്യകാല മലയാളചലച്ചിത്രനടിമാർ
സി.ടി സ്കാൻ

സി.ടി സ്കാൻ ഒരു തരത്തിലുള്ള ടോമോഗ്രാഫി വൈദ്യപരിശോധനയാണ്. എക്സ്-റേയുടെ കണ്ടുപിടിത്തോട് കൂടി ശരീരത്തിനുള്ളിലെ എല്ലുകൾക്ക് സംഭവിച്ച  വൈകല്യങ്ങളും പൊട്ടലുകളും മറ്റും കണ്ടെത്താൻ പറ്റുമായിയിരുന്നെങ്കിലും അതിനു പല ന്യൂനതകളും ഉണ്ടായിരുന്നു. എക്സ്-റേയിൽ ഒരു കോണിൽ നിന്നുള്ള ചിത്രമാണ് കിട്ടുന്നതെങ്കിൽ സി.ടി സ്കാനിംഗിൽ 360 ഡിഗ്രിയിലുള്ള അഥവാ വ്യത്യസ്ത കോണുകളിൽ നിന്നും എക്സ്-റേ ചിത്രം നമുക്ക്  ലഭിക്കുന്നു. രോഗനിർണ്ണയം കൂടുതൽ കാര്യക്ഷമമാക്കാൻ  ഇത് ഉപകരിക്കുന്നു. 

പുതിയ പഠന റിപ്പോർട്ട് പ്രകാരം ഒരു സി ടി.സ്കാൻ  300 എക്സ് റേയ്ക്ക് തുല്യമാണെന്ന് പറയുന്നു .അതിനാൽ കാൻസർ പോലെ മാരക അസുഖങ്ങൾ ഇതിൻ്റെ നിരന്തര ഉപയോഗത്താൽ ഉണ്ടാകാം 
## പ്രധാന ഭാഗങ്ങൾ

ഒരാൾക്ക് സുഗമമായി കടക്കാൻ തക്കതായ വലിപ്പമുള്ള ഒരു ദ്വാര/സ്ഥലമാണ്  ഈ യന്ത്രത്തിന്റെ പ്രധാനഭാഗം. സ്കാനിംഗ് നടത്തേണ്ടയാളെ ഒരു പരന്ന പ്രതലത്തിൽ കിടത്തി പതിയേ ഇതിന്റെ ഉള്ളിലേക്ക് കടത്തുന്നു. ഈ കുഴലിനുള്ളിൽ 360 ഡിഗ്രി കറങ്ങാൻ കഴിവുള്ള ഒരു സംവിധാനമുണ്ട്. ഒരു കറങ്ങുന്ന വളയമാണിത്. വളയത്തിന്റെ ഒരു ഭാഗത്ത് എക്സ്-റേ നിർമ്മിക്കുന്നതിനുള്ള യന്ത്രവും (എക്സ്-റേ സ്രോതസ്)അതിന് നേരേ എതിർവശത്ത് എക്സ്-റേ ചിത്രമെടുക്കുവാനുള്ള (എക്സ്-റേ സ്വീകരിണി) സംവിധാനമുണ്ട്. സ്കാൻ നടത്തേണ്ട ശരീരഭാഗത്തിനു  ചുറ്റും എക്സ്-റേ ചിത്രം എടുക്കാൻ കഴിവുള്ള ഈ സംവിധാനം പതിയേ കറങ്ങും. കറങ്ങുന്ന ഓരോ നിമിഷവുംശരീരഭാഗത്തിന്റെ ഓരോ എക്സ്-റേ ചിത്രം വീതം എടുത്തുകൊണ്ടിരിക്കും. 360 ഡിഗ്രി കറങ്ങിത്തീരുമ്പോൾ ശരീരഭാഗത്തിന്റെ  വ്യത്യസ്തമായ കോണുകളിൽ നിന്നുള്ള നിരവധി എക്സ്-റേ ചിത്രങ്ങൾ എടുത്ത് കഴിഞ്ഞിട്ടുണ്ടാകും. ആളെ അല്പം കൂടി ഉള്ളിലേക്ക് നീക്കിയിട്ട് വീണ്ടും ഇതേ പ്രക്രിയകൾ ആവർത്തിച്ചാൽ അടുത്ത ശരീരഭാഗത്തിന്റെ ചിത്രങ്ങളും ലഭ്യമാകും. ഈ രീതിയിൽ ശരീരം പൂർണ്ണമായും സ്കാൻ ചെയ്യുവാൻ സി.ടി. ക്ക് കഴിയും.  ഈ ചിത്രങ്ങൾ ഒരു കംമ്പ്യൂട്ടറിലാണ് ശേഖരിക്കപ്പെടുന്നത്. ഈ ചിത്രങ്ങളെയെല്ലാം കൂട്ടിയിണക്കി ഭാഗത്തിന്റെ  ഒരു ത്രിമാന എക്സ്-റേ ചിത്രം വളരെ പെട്ടെന്നുതന്നെ  കംമ്പ്യൂട്ടർ നിർമ്മിച്ച് തരുന്നു. സ്കാനിംഗ് നടക്കുമ്പോൾ തന്നെ തത്സമയം കമ്പ്യൂട്ടർ  മോണീട്ടറിൽ എക്സ്-ചിത്രം കാണാൻ സാധിക്കുന്നു എന്ന പ്രത്യേകതയാണ് എടുത്തു പറയേണ്ട ഇതിന്റെ ഗുണങ്ങളിലോന്ന്. 

കംമ്പ്യൂട്ടറുകളുടെ വരവാണ് സി.ടി. സ്കാൻ എന്ന സംവിധാനത്തെ കൂടുതൽ മികവുറ്റതാക്കിയത്. ഒരു കറക്കത്തിൽ പലപ്പോഴും  പ്രൊഫൈലുകൾ എന്നറിയപ്പെടുന്ന  ആയരിക്കണക്കിന് വിവരങ്ങളെ ഏകോപിപ്പിച്ച് ത്രിമാനചിത്രങ്ങൾ വരയ്ക്കുന്ന ചുമതലയാണ് കംമ്പ്യൂട്ടറിന് ഉള്ളത്. 

പക്ഷെ കൂടുതൽ സ്കാനിഗ് ആരോഗ്യത്തിന് നല്ലതല്ലയെനാണ് പഠനങ്ങൾ സൂചിപ്പിക്കുന്നത്.

CT_ScoutView.jpg|സി.ടി സ്കാൻ ഉപയോഗിച്ച് സൃഷിച്ച പൂർണ്ണശരീര ചിത്രം
File:Ct-workstation-neck.jpg|സി.ടി സ്കാൻ ഉപയോഗിച്ച് സൃഷിച്ച ചിത്രങ്ങൾ
File:000AE620 - Kopie.jpg|തലയുടെ ചിത്രം


വർഗ്ഗം:എക്സ്-റേ പരിശോധനാരീതികൾ
വർഗ്ഗം:വൈദ്യപരിശോധനകൾ
നിലംപുല്ല്

തെക്കെ ഇന്ത്യയിൽ നനവുള്ളയിടങ്ങളിൽ പാറപ്രദേശങ്ങളിൽ കാണുന്ന ഒരു ചെറിയ സസ്യമാണ് **നിലംപുല്ല്**.. ആഫ്രിക്കയിലും ഇറാനിലും ഇന്ത്യയിലും എല്ലാം കാണാറുണ്ട് ഈ ചെടി. ഗൃഹനിർമ്മാണത്തിനും വ്യവസായത്തിനും ഖനിനിർമ്മാണത്തിനുമെല്ലാം ചെങ്കല്ലുകൾ അമിതമായി ഖനനം ചെയ്യുന്നത് ഈ സസ്യത്തിന്റെ ആവാസവ്യവസ്ഥയെ ബാധിച്ചിട്ടുണ്ട്.

## വിവരണം
10 സെൻ്റിമീറ്റർ വരെ ഉയരത്തിൽ വളരുന്ന ഏകവർഷായുവായ ഓഷധിയാണ് നിലംപുല്ല്. ഇലകൾ നീണ്ട് വീതി കുറഞ്ഞവയാണ്. ഇലകളെക്കാൾ നീളം കൂടിയ തണ്ടുകളിലാണ് പൂക്കൾ വിരിയുന്നത്. മൂന്ന് ഇതളുകളുള്ള പൂക്കൾക്ക് നീല-പർപ്പിൾ നിറമാണ്.

## അവലംബം

## പുറത്തേക്കുള്ള കണ്ണികൾ
* [indiabiodiversity.org/species/show/230434 കൂടുതൽ വിവരവും കാണുന്ന ഇടങ്ങളും]

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
സമാസചക്രം

സംസ്കൃത വ്യാകരണ പഠനത്തിനുള്ള ഒരു ലഘു ഗ്രന്ഥമാണ് **സമാസചക്രം**. ശ്രീരാമോദന്തം, ബാലപ്രബോധം എന്നിവയോടൊപ്പം വായിക്കപ്പെടുന്ന ഈ ഗ്രന്ഥം ബാലന്മാർക്ക് ഹൃദിസ്ഥമാക്കാൻ  കഴിയും വണ്ണമാണ് എഴുതിയിട്ടുള്ളത്.
## ഉള്ളടക്കം
ആറു തരത്തിൽ ആദ്യം സമാസങ്ങളുടെ ഭേദം പറയുന്നു. പിന്നീട് ഇവ തന്നെ വിസ്തരിച്ച് ഇരുപത്തിയെട്ട് തരം സമാസങ്ങളായി മാറുന്നു. 
## പ്രത്യേകതകൾ
സിദ്ധാന്തകൗമുദി മുതലായ ഗ്രന്ഥങ്ങളിൽ സാധാരണയായി അഞ്ച് തരം സമാസങ്ങളാണ് പറയാറുള്ളത്. ആദ്യം കേവലസമാസം എന്തെന്നും പിന്നീട് മറ്റ് നാല് സമാസങ്ങൾ-അവ്യയീഭാവം, തത്പുരുഷൻ, ബഹുവ്രീഹി, ദ്വന്ദ്വൻ ഈ ക്രമത്തിലും പറയുന്നു. പേരില്ലാത്ത സമാസത്തെ ആദ്യം പഠിപ്പിച്ച് പിന്നീട് അവ്യയീഭാവാദി സമാസങ്ങൾ പഠിപ്പിക്കുന്ന ക്രമത്തിലല്ലാതുള്ള പ്രശ്നത്തെ സമാസചക്രം പരിഹരിക്കുന്നുണ്ട്. ഈ കൃതിയിൽ കേവലസമാസത്തെ ഒഴിവാക്കി മറ്റ് സമാസങ്ങളെ അവതരിപ്പിച്ചിരിക്കുന്നു. പഠിതാവിന് സുപരിചിതമായ തത്പുരുഷസമാസത്തെയാണ് ് ഇവിടെ ആദ്യം അവതരിപ്പിക്കുന്നത്.  

## അവലംബം

## അധിക വായനയ്ക്ക്
*ശ്രീരാമോദന്തം
*ബാലപ്രബോധം
## പുറം കണ്ണികൾ
*സമാസചക്രം  
വർഗ്ഗം:സംസ്കൃത വ്യാകരണ ഗ്രന്ഥങ്ങൾ
ജോർജ്ജ് ഞരളക്കാട്ട്

സീറോ മലബാർ കത്തോലിക്കാ സഭയിലെ തലശേരി അതിരൂപതയുടെ മെത്രാപ്പൊലീത്തയാണ് **മാർ ജോർജ് ഞരളക്കാട്ട്**.  1946 ജൂൺ 23-ന് കേരളത്തിൽ തൊടുപുഴയിലെ കലയന്താനിയിൽ ജനിച്ച അദ്ദേഹത്തിന്റെ പ്രാഥമികവിദ്യാഭ്യാസം മൂവാറ്റുപുഴക്കടുത്തുള്ള ആരക്കുഴ ആയിരുന്നു. 1961-ൽ മലബാറിലേക്കു കുടിയേറിയ അദ്ദേഹത്തിന്റെ കുടുംബം വയനാട്ടിലെ നടവയലിൽ താമസമാക്കി. അവിടെ ഹൈസ്കൂൾ പഠനം പുർത്തിയാക്കിയ അദ്ദേഹം 
മൈസൂർ സർവകലാശാലയിൽ നിന്ന് ബിരുദവും റോമിൽ ബിരുദാനന്തര ബിരുദവും നേടി. 1971 ഡിസംബർ 20ന് പൗരോഹിത്യം സ്വീകരിച്ചു. 2007 മുതൽ കർണ്ണാടക സംസ്ഥാനത്തെ മൂന്നാമത്തേതായ മാണ്ഡ്യ സീറോ-മലബാർ രൂപതയുടെ മെത്രാൻ പദവിയിൽ നിയമിതനാകുന്നതുവരെ കർണ്ണാടകത്തിൽ തന്നെ ഭദ്രാവതി സീറോ-മലബാർ രൂപതയുടെ വികാരി ജനറാൽ പദവി വഹിച്ചു. സീറോ-മലബാർ കത്തോലിക്കർക്കായി കർണ്ണാടകത്തിൽ പുതുതായി സ്ഥാപിക്കപ്പെട്ട മാണ്ഡ്യ രൂപതയുടെ അദ്ധ്യക്ഷനായി 2010 ഏപ്രിൽ 7-ആം തിയതി അദ്ദേഹം അഭിക്ഷിക്തനായി. പിന്നീട് 29 ഒക്ടോബർ 2014-നു അദ്ദേഹം തലശേരി അതിരൂപതുയുടെ മെത്രാപ്പൊലീത്തയായി ചുമതലയേറ്റു.

## അവലംബം


വർഗ്ഗം:സിറോ-മലബാർ സഭയുടെ മെത്രാപ്പോലീത്താമാർ
വർഗ്ഗം:1946-ൽ ജനിച്ചവർ
വിശുദ്ധ മിഖായേൽ മാലാഖയുടെ ജപമാല

പോർച്ചുഗീസുകാരിയായ കർമ്മലീത്ത കന്യാസ്ത്രീ അന്റൊനിയ ദി അസ്റ്റൊനാകൊയ്ക്ക്  കിട്ടിയതായി പറയപ്പെടുന്ന ദർശനത്തിന്റെ അടിസ്ഥാനത്തിൽ രൂപപ്പെട്ടതാണ് **വിശുദ്ധ [[മിഖായേൽ  മാലാഖ]]യുടെ ജപമാല**. 1851-ൽ ഒൻപതാം പീയൂസ് മാർപാപ്പാ ഈ ജപമാല  അംഗീകരിക്കുകയും ഇതു ചൊല്ലി പ്രാർത്ഥിക്കുന്നവർക്കായി ദണ്ഡവിമോചനം പ്രഖ്യാപിക്കുകയും ചെയ്തു.
ഈ ജപമാല ചൊല്ലുന്നവർക്ക് മിഖായേൽ മാലാഖയുടെ നിരന്തര സഹായം ലഭിക്കുമെന്നും, ദിവ്യകാരുണ്യ സ്വീകരണവേളയിൽ മാലാഖമാരുടെ ഒൻപതു വൃന്ദങ്ങളിൽ നിന്ന് ഓരോ മാലാഖയുടെ സാന്നിദ്ധ്യമുൾപ്പെടെയുള്ള അനുഗ്രഹങ്ങൾ ലഭിക്കുമെന്നുമാണ് വിശ്വാസം. കൂടാതെ ഈ ജപമാല ദിനം പ്രതി ഉരുവിടുന്നവർക്ക് മിഖായേൽ മാലാഖ തന്റേയും മറ്റെല്ലാ മാലാഖമാരുടെയും നിരന്തര സഹായവും വാഗ്ദാനം ചെയ്യുമെന്നും, സാത്താനെ തോല്പ്പിക്കാനും ശുദ്ധീകരണസ്ഥലത്ത് നിന്ന് രക്ഷ നല്കുംവിധം പരിശുദ്ധ ഹൃദയം ഉണ്ടാകാനും അതു സഹായിക്കുമെന്നും വിശ്വസികൾ കരുതുന്നു. 

## അവലംബം

## പുറത്തേക്കുള്ള കണ്ണികൾ

* The Chaplet of Saint Michael - EWTN 
*How to Pray the Chaplet of St. Michael

വർഗ്ഗം:പ്രാർത്ഥനകൾ
വർഗ്ഗം:ക്രൈസ്തവം
വർഗ്ഗം:ക്രിസ്ത്യൻ പ്രാർത്ഥനകൾ
താലിപ്പുല്ല്

സമതലങ്ങളിലും പുൽമേടുകളിലും കാണുന്ന ഒരു ഏകവർഷ കുറ്റിച്ചെടിയാണ് **താലിപ്പുല്ല്**. . കേരളത്തിൽ എല്ലായിടത്തും കാണാറുണ്ട്. മുറിവ് വച്ചുകെട്ടാനും പച്ചക്കറിയായും കാലിത്തീറ്റയായുമെല്ലാം ഉപയോഗിക്കുന്ന ഈ ചെടിയെ ഒരു കളയായി കരുതിപ്പോരുന്നു. തേനീച്ചകളും പൂമ്പാറ്റകളും പക്ഷികളുമെല്ലാം ഇതിന്റെ പൂവിനാൽ ആകർഷിക്കപ്പെടാറുണ്ട്. പുല്ലുമായി നല്ല സാമ്യമുള്ള ഒരു ചെടിയാണ് താലിപ്പുല്ല്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ
* http://www.flowersofindia.net/catalog/slides/Naked-Stem%20Dewflower.html 

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഞരളപ്പുഴ ശ്രീധർമശാസ്താ ക്ഷേത്രം

അതുല്യമായ പുണ്യ വിഗ്രഹവും മേൽക്കൂരയില്ലാത്ത ശ്രീകോവിലിൻറെ  പ്രത്യേകതയും കൊണ്ട് പ്രസിദ്ധമായ ക്ഷേത്രമാണ് **ഞരളപ്പുഴ ശ്രീ ധർമശാസ്താ ശാസ്താ ക്ഷേത്രം**.കോട്ടയം   ജില്ലയിലെ വയലാ പുത്തനങ്ങാടിയിൽ നിന്നും 100 മീറ്റർ ദൂരത്തിലാണ് ഈ ക്ഷേത്രം സ്ഥിതി ചെയ്യുന്നത്.   

## എങ്ങനെ എത്തിച്ചേരാം

**ഞരളപ്പുഴ ശ്രീ ധർമ്മ ശാസ്താ ക്ഷേത്രത്തിലേക്ക് എത്തിച്ചേരാനുള്ള വഴി**

## അവലംബം
അശോക് കുമാർ ഗാംഗുലി

മുൻ സുപ്രീം കോടതി ന്യായാധിപനും ഒഡിഷ ഹൈക്കോടതി മദ്രാസ് ഹൈക്കോടതി എന്നിവയുടെ ചീഫ് ജസ്റ്റിസായും സേവനമനുഷ്ടിച്ച ന്യായാധിപനാണ് **അശോക് കുമാർ ഗാംഗുലി** അഥവാ **എ.കെ. ഗാംഗുലി**. ഇദ്ദേഹം പശ്ചിമബംഗാൾ മനുഷ്യാവകാശ കമ്മിഷൻ മുൻ അധ്യക്ഷനായിരുന്നു.

## ജീവിതരേഖ
ഇദ്ദേഹം ജനിച്ചത് 1947 ഫെബ്രുവരി 3-നാണ്.

## അവലംബം

വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:മദ്രാസ് ഹൈക്കോടതി ചീഫ് ജസ്റ്റിസുമാർ
വർഗ്ഗം:1947-ൽ ജനിച്ചവർ
ശാസ്ത്രീയ കറവ രീതികൾ

പശുക്കളുടെ  അരോഗ്യവും, പാലിന്റെ ശുദ്ധിയും ഉറപ്പാക്കാൻ ശാസ്ത്രീയമായ രീതിയിൽ കറവ നടത്തേണ്ടതുണ്ട്. 

പ്രധാനമായും രണ്ടുരീതികളാണ് കൈകൊണ്ടുള്ള കറവരീതിയ്ക്ക് അവലംബിയ്ക്കുന്നത്.

## 1.നിർലേപനം
പെരുവിരലും,ചൂണ്ടുവിരലും മുലക്കാമ്പിനുമുകളിൽ അമർത്തിപ്പിടിച്ച് താഴേയ്ക്ക് വലിച്ചു കറക്കുന്നു. മുലക്കാമ്പിനു നീളമുള്ള പശുക്കളിൽ ഈ രീതി നല്ലതാണ്. രണ്ടു കൈ കൊണ്ടും ഇങ്ങനെ വലിച്ചു കറക്കാവുന്നതാണ്. 

## 2. മുഴുക്കൈ രീതി
നിവർത്തിയ കൈ വെള്ളയോട് മുലക്കാമ്പ് ചേർത്തുവച്ച്  മുലക്കാമ്പിന്റെ മുകളറ്റത്ത്  പെരു വിരലും ചൂണ്ടുവിരലും ഉപയോഗിച്ച് ഒരു വളയമുണ്ടാക്കുകയും മറ്റുമൂന്നു വരലുകൾ കൊണ്ട് പാൽ പിഴിഞ്ഞ് താഴേയ്ക്കു വിടുകയും ചെയ്യുന്ന രീതിയാണിത്. ഒരേ അളവിൽ  മർദ്ദം മുലകളിൽ അനുഭവപ്പെടുന്നതിനാൽ പശുക്കൾക്ക് ഈ രീതി കൂടുതൽ അനുപേക്ഷണീയമാണ്.

പെരുവിരൽ മടക്കി മുലക്കാമ്പിനോട് ചേർത്ത് വച്ച് കറക്കുന്ന *ഫിസ്റ്റിങ്ങ്* എന്ന രീതിയും ഉണ്ട്. ഇത് തെറ്റായ കറവരീതിയാണ്. അകിടിൽ ഒരേസ്ഥലത്തു തന്നെ മർദ്ദം ഏൽക്കുന്നതിനാൽ  മുലക്കാമ്പിന്റെ ക്ഷതത്തിനും, അകിടുവീക്കത്തിനും  സാദ്ധ്യത ഉണ്ട്. 

## ശ്രദ്ധിയ്ക്കേണ്ടത്
പാൽ ചുരത്തലിനു പ്രേരകമായ ഹോർമോണിന്റെ പ്രവർത്തനം ഏഴുമിനിട്ടിനുള്ളിൽ തീരുന്നതിനാൽ ആ സമയത്തിനുള്ളിൽ തന്നെ കറവ പൂർത്തിയാക്കണം.

കറവയ്ക്കു മുൻപും, പിൻപും അകിടും കാമ്പുകളും ശുദ്ധമായ വെള്ളത്തിൽ കഴുകി വൃത്തിയാക്കണം.

കറവക്കാരന്റെ കൈകൾ അണുനാശിനി ഉപയോഗിച്ച് വൃത്തിയാക്കിയിരിയ്ക്കണം.

## അവലംബം

## പുറംകണ്ണികൾ
* 1.http://agritech.tnau.ac.in/animal_husbandry/animhus_cattle_milking%20method.html

വർഗ്ഗം:പശുപരിപാലനം
ചാട്ടക്കോഴി

ചാട്ടക്കോഴിയെ ഇംഗ്ലീഷിൽ  "Lesser Floricans"  എന്നു പറയുന്നു.
ഇന്ത്യന് ഉപഭൂഖണ്ഡത്തിലെ തദ്ദേശ ഇനമാണ്. ഇതിന് വടക്കേ ഇന്ത്യയിൽ "Likh" എന്നും  പേരുണ്ട്. 
ഇത് ബസ്റ്റാർഡ് കുടുംബത്തിലെ ഏറ്റവും ചെറിയതും സിഫിയോടൈഡ്സ് ജനുസ്സിലെ ഏക അംഗവുമാണ്.
പുഴുക്കൾ, പല്ലികൾ, തവള, പുൽച്ചാടികൾ അടക്കമുള്ള ചെറുജീവികളെ തിന്നു ജീവിക്കുന്നു. ചെടികളും വിത്തുകളും ഭക്ഷണമാണ്.. 
വേട്ടയാടലും ആവാസവ്യവസ്ഥയുടെ തകർച്ചയും ഇതിന് ഭീഷണിയാണ്. അതിനാൽ ഇവ വംശനാശഭീഷണി നേരിടുന്നു.

## രൂപവിവരണം

ആൺ പക്ഷിയുടെ മഴക്കാലത്തെ, പ്രജനനകാലത്തെ അഭ്യാസ പ്രകടങ്ങള് പേരുകേട്ടതാണ്. പ്രജനന കലത്ത് പൂവന് തലയും കഴുത്തും അടിവശവും കറുപ്പാണ്. കൂടാതെ തലയുടെ ഇരു വശത്തുനിന്നും തൂവലുകള് കഴുത്തുവരെ നീണ്ടു കിടക്കുകയും ചെയ്യും. ചിറകുമൂടികള് വെളുപ്പാണ്. 

പ്രജനന കാലമല്ലാത്തപ്പോള് പൂവനും പിടയും കറുത്ത വരകളോട് കൂടിയ ചാരനിറമാണ്. പിട പൂവനേക്കാള് വലുതാണ്. കാലും കണ്ണുകളും മഞ്ഞയാണ്. 

ഇവയെ ഒറ്റ്യ്ക്കോ ജോടികളായോ കാണുന്നു. തിങ്ങി നിറഞ്ഞ പുല്ലുള്ള സ്ഥലങ്ങളിലൊ കൃഷിയിടങ്ങളിലൊ കാണുന്നു.

### പ്രജനനം
വടക്കേ ഇന്ത്യയിൽ പ്രജനനം സെപ്തംബർ മുതൽ ഒക്ടോബർ വരേയും, തെക്കേ ഇന്ത്യയിൽ അത് ഏപ്രിൽ മുതൽ മേയ് വരെയുമാണ്.  
കൂട് അധികം താഴ്ച്ചയില്ലാതെ തറയിലാണ് ഉണ്ടാക്കുന്നത്. 3-4 മുട്ടകളാണ് ഇടുന്നത്. അടയിരിക്കുന്നത് മുഴുവനും പിടയാണ്. 21 ദിവസം കൊണ്ട് മുട്ടവിരിയും.

## അവലംബം
മുളംതവിടൻ

വനങ്ങൾക്കു സമീപവും, മുളങ്കാടുകളിലും കാണുന്ന ഒരു ശലഭമാണ്  **മുളന്തവിടൻ**. (**Bamboo Treebrown**-*Lethe europa*). ഉണക്ക് മുളയുടെ ഇലകളിൽ പെട്ടെന്ന് അപ്രത്യക്ഷമാകാൻ കഴിയുന്ന നിറം ഇതിന്റെ പ്രത്യേകതയാണ്.തവിട്ടു കലർന്ന കറുത്ത ചിറകിൽ വെളുത്ത പട്ടയും ധാരാളം കൺപൊട്ടുകളും കാണുന്നു.പിൽചിറകിലെ കൺപൊട്ടുകൾക്ക് വലിപ്പം കൂടുതൽ ഉണ്ട്. പൂന്തേൻ കുടിക്കാത്ത ഈ ശലഭങ്ങൾ ജൈവാവശി‍ഷ്ടങ്ങളെയാണ് ആഹാരമാക്കുന്നത്.

വൈദ്യുതവിളക്കിന്റെ പ്രകാശം ഈ ശലഭത്തെ ആകർഷിയ്ക്കാറുണ്ട്. സാധാരണ വനങ്ങൾക്കു സമീപമുള്ള ഗൃഹങ്ങളിൽ മുളന്തവിടൻ എത്താറുണ്ട്. സാധാരണ ചുവരിൽ പറ്റിപ്പിടിച്ചിരിയ്ക്കുന്ന രീതിയിൽ ഇതിനെക്കാണാം.

## നിറം
ചിറകുകൾക്ക് ഇരുണ്ട തവിട്ടുനിറമാണ്. മുൻചിറകിന്റെ അടിവശത്തായി വീതികൂടിയ വെള്ളപ്പട്ട കാണാം. ഇതിൽ ധാരാളം കൺപൊട്ടുകളും കാണാം. നേർത്ത നീലകലർന്ന വെള്ള വര മുൻ,പിൻ ചിറകുകളിൽ കാണാം. പിൻചിറകിന്റെ അടിഭാഗത്തെ കൺപൊട്ട് വലുതാണ്.

കാലത്തും വൈകിട്ടും  സജീവമാകുന്ന  ഇവയ്ക്ക്  ധൃതിപിടിച്ച് പറക്കുന്ന സ്വഭാവമാണ്. മരത്തലപ്പിലും,കാട്ടുപൊന്തകളിലും ചെന്നിരിയ്ക്കുന്ന മുളന്തവിടൻ ചിറകു കൂട്ടിപ്പിടിച്ചാണ് വിശ്രമിയ്ക്കുക. 

## ഭക്ഷണം
പൂന്തേൻ ഇഷ്ടമല്ലാത്ത വർഗ്ഗമാണിത്. ചീഞ്ഞ ഇലകളിൽ നിന്നും, പഴകിയ ഫലങ്ങളിൽ നിന്നും സത്തും,മണ്ണിലെ ലവണവും നുണയാറുണ്ട്.  വിരളമായി ചാണകത്തിലും ഇരിയ്ക്കുന്നതു കാണാം. 
മുളകളിൽ ആണ് മുട്ടയിടുന്നത്.
ഇതിന്റെ പുഴുവിനു പച്ച നിറവും ,തലയിൽ ഒരു കൊമ്പും കാണാം. പ്യൂപ്പയ്ക്ക് കരിയില നിറമാണ്.

## ചിത്രശാല

File:Bamboo Treebrown (Lethe europa) 02 Eggs (2016.08.06).jpg|Eggs
File:Bamboo Treebrown (Lethe europa) 10 Larva (2016.08.22).jpg|Larva
File:Bamboo Treebrown (Lethe europa) 22 Pre-pupatory Larva (2016.08.29).jpg|Pre-pupatory larva
File:Bamboo Treebrown (Lethe europa) 26 Pupa (2016.09.04).jpg|Pupa
File:Bamboo Treebrown (Lethe europa) 29 Butterfly (2016.09.05).jpg|Newly eclosed adult



380-Lethe_europa.JPG|Dorsal view (male)
Lethe europa openwing.JPG|Dorsal view (female)
File:Lethe europa-Kadavoor-2018-08-22-001.jpg|Side view (female)


## അവലംബം


## പുറംകണ്ണികൾ
*FLMNH Excellent photographs of male and female, from Sulawesi(authority determined).

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കെർണവാക്കാ

മെക്സിക്കോയിലെ മൊറിലോസ് സംസ്ഥാനത്തിന്റെ തലസ്ഥാനനഗരമാണ് **കെർണവാക്കാ**. മെക്സിക്കോസിറ്റിക്കു തെക്ക് 50 മൈലകലെയാണ് ഈ നഗരം. വർഷം മുഴുവൻ 27 ഡിഗ്രി സെൽഷ്യസാണ് താപനില. അതുകൊണ്ട് നിത്യവസന്തനഗരമെന്നാണ് കെർണവാക്കാ അറിയപെടുന്നത്.
## അവലംബം

വർഗ്ഗം:മെക്സിക്കോയിലെ സംസ്ഥാനതലസ്ഥാനങ്ങൾ
ലെവ് കുലേഷോവ്

സോവിയറ്റ് ചലച്ചിത്രകാരനും , ചലച്ചിത്ര സൈദ്ധാന്തികനുമായിരുന്ന  **ലെവ് കുലേഷോവ്**. റഷ്യൻ സാമ്രാജ്യത്തിന്റെ ഭാഗമായിരുന്ന തംബോവിലാണ്  കുലേഷോവ് ജനിച്ചത്. (ജ:13 ജനു: 1899 – 29 മാർച്ച് 1970). ലോകത്തിലെ ആദ്യത്തെ ചലച്ചിത്രപഠനകേന്ദ്രമായ *മോസ്ക്കോ ഫിലിം സ്കൂളിനു* തുടക്കമിട്ടത് അദ്ദേഹം ആണ്..ചലച്ചിത്ര വ്യാകരണകലയ്ക്ക് അദ്ദേഹം ഗണ്യമായ സംഭാവനകൾ നൽകിയിട്ടുണ്ട്.

വിശ്രുത റഷ്യൻ ചലച്ചിത്രകാരനായ ഐസൻസ്റ്റീൻ കുലേഷോവിന്റെ ശിഷ്യനായിരുന്നു. മറ്റൊരു സംവിധായകനായ പുദോവ്കിനും ,വെർതോവും അദ്ദേഹത്തോടൊപ്പം പ്രവർത്തിച്ചിട്ടുണ്ട്.

കുലേഷോവിനെ സംബന്ധിച്ച് എഡിറ്റിങ്ങാണ് സിനിമയുടെ സർഗ്ഗാത്മകത നിർണ്ണയിയ്ക്കുന്നത്.മൊണ്ടാഷ് സങ്കേതങ്ങൾ അദ്ദേഹം സമർത്ഥമായി ഉപയോഗിച്ചിരുന്നു.*കുലേഷോവ് പരീക്ഷണം *  ഏറെ  ചലച്ചിത്ര വ്യാകരണ രംഗത്ത് ചർച്ചചെയ്യപ്പെട്ടിട്ടുള്ള ഒരു സംഗതിയാണ്. 

ചലച്ചിത്ര രംഗത്ത്  1943 വരെ സജീവമായിരുന്ന അദ്ദേഹം പിന്നീട്  ഗരാസിമോവ് ഇൻസ്റ്റിറ്റ്യുട്ടിൽ ചലച്ചിത്രാദ്ധ്യാപകനായി ജോലി നോക്കുകയുണ്ടായി. 

## പ്രധാന കലാസൃഷ്ടികൾ

## അവലംബം

## പുറംകണ്ണികൾ
* 
* An interview with Lev Kuleshov's grand-daughter, the film scholar Ekaterina Khokhlova. By Ana Olenina.

വർഗ്ഗം:റഷ്യൻ ചലച്ചിത്രസംവിധായകർ
കൃഷ്ണപ്പൂവ്

തെക്ക്-തെക്ക് കിഴക്കേഷ്യയിൽ എല്ലായിടത്തും തന്നെ കാണപ്പെടുന്ന ഒരു കുറ്റിച്ചെടിയാണ് **കൃഷ്ണപ്പൂവ്**. . നെൽവയലുകളിലും നനവുള്ളയിടങ്ങളിലും പരന്നുവളരാറുണ്ട്. 30 സെന്റീമീറ്റർ വരെ ഉയരം വയ്ക്കും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://eol.org/pages/2899122/details

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
അച്ഛന്റെ ഭാര്യ

അശോക് പ്രൊഡക്ഷൻസിന്റെ ബാനറി കെ.എസ്. ശബരിനാഥൻ നിർമിച്ച മലയാളചലച്ചിത്രമാണ് **അച്ഛന്റെ ഭാര്യ**.  സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1971 ജൂലൈ 23-ന് കേരളത്തിൽ പ്രദർശനം തുടങ്ങി.

## കഥാസാരം
കുടുംബത്തെയും അനുജനെ പഠിപ്പിക്കാനായി വിവാഹം പോലും കഴിക്കാതെ കഷ്ടപ്പെടുന്ന തങ്കമ്മ. അനുജൻ മെഡിസിനു പഠിക്കുന്നു. ഭാര്യ മരിച്ച് കുഞ്ഞുങ്ങളൂണ്ടെങ്കിലും തന്റെ സുഖം മാത്രം ചിന്തിക്കുന്ന സമ്പന്നനായ കരുണാകരൻ നായർ തങ്കമ്മയെക്കണ്ട് ഇഷ്ടപ്പെടുന്നു, വിവാഹാഭ്യർത്ഥന നടത്തുന്നു. അനുജനെ പഠിപ്പിക്കാൻ കാശില്ലാതെ കഷ്ടപ്പെടുന്ന തങ്കമ്മ അനുജനെ പഠിപ്പിച്ചുകൊള്ളാമെന്ന ഉറപ്പിൽ വിവാഹത്തിനു സമ്മതിക്കുന്നു. വളരെപെട്ടെന്ന് കുഞ്ഞുങ്ങളൂടെ അച്ഛന്റെ അമ്മ ആകുന്നു. കരുണാകരൻ നായർ അയാൾ അനുജത്തിയെ വഴിതെറ്റിക്കുന്നു എന്നപേരിൽ അനുജന്റെ പഠിപ്പിക്കൽ വാഗ്ദാനത്തിൽ നിന്നും പിൻ വാങ്ങുന്നു. കരുണാകരൻ നായരുടെ അനുജനായ ടാക്സിഡ്രൈവർ ബാലൻ അയാളെ ഏറ്റെടുക്കുന്നു. അയാളൂം അനുജത്തിയും ചേർന്ന മെഡിസിൻ പഠനം പൂർത്തിയാക്കിക്കുന്നു.

## അഭിനേതാക്കൾ
*കെ.പി. ഉമ്മർ
*അടൂർ ഭാസി
*ജോസ് പ്രകാശ്
*നെല്ലിക്കോട് ഭാസ്കരൻ
*തിക്കുറിശ്ശി
*രാഗിണി
*മീന
*ബഹദൂർ
*തങ്കം വാസുദേവൻ നായർ
*ലത
*സിന്ധു
*വിജയശ്രീ
*മേനോൻ
*പഞ്ചാബി
*കയ്യളം
*ബേബി വിജയ
*ബേബി രേവതി
*ബേബി ബിന്ദു
*ബേബി ഇന്ദിര
*ബേബി ഉമ
*മാസ്റ്റർ രാജു
*സീമ.

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*രാഗിണി

## അണിയറയിൽ
*സംവിധാനം - തിക്കുറിശ്ശി
*നിർമ്മാണം - കെ.എസ്. ശബരിനാഥൻ
*ബാനർ - അഷോക് പ്രൊഡക്ഷൻസ്
*കഥ - കെ.എസ്. ഗോപാലകൃഷ്ണൻ (തമിഴ്)
*തിരക്കഥ - തിക്കുറിശ്ശി
*സംഭാഷണം - തിക്കുറിശ്ശി
*ഗാനരചന - തിക്കുറിശ്ശി
*സംഗീതം - വി. ദക്ഷിണാമൂർത്തി
*സിനീമാട്ടോഗ്രാഫി - ടി.എൻ. കൃഷ്ണങ്കുട്ടി നായർ
*ചിത്രസംയോജനം - ആർ. ദേവരാജൻ
*കലാസംവിധാനം - എ.എസ്. നാഗരാജ്ജൻ
*വിതരണം - സെൻട്രൽ പിക്ചേഴ്സ്.

## ഗാനങ്ങൾ
*ഗാനരചന - തിക്കുറിശ്ശി സുകുമാരൻ നായർ
*സംഗീതം - വി. ദക്ഷിണാമൂർത്തി

## അവലംബം

## പുറത്തേക്കുള്ള കണ്ണികൾ
*മലയാളം മൂവി ആൻഡ് മ്യൂസിക് ഡേറ്റാബേസിൽ നിന്ന് അച്ഛന്റെ ഭാര്യ
*ഇന്റെർനെറ്റ് ഡേറ്റാമൂവീസിൽ നിന്ന് അച്ഛന്റെ ഭാര്യ
## ചിത്രം കാണുവാൻ
* അച്ഛന്റെ ഭാര്യ(1971)''

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി സംവിധാനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
ഉളിയന്നൂർ

എറണാകുളം ജില്ലയിലെ കടുങ്ങല്ലൂർ ഗ്രാമപഞ്ചായത്തിലുള്ള ഒരു ഗ്രാമമാണ് **ഉളിയന്നൂർ**. ആലുവ നഗരത്തോടു അടുത്തു പെരിയാറിന്റെ തീരത്താണ് ഈ ഗ്രാമം സ്ഥിതി ചെയ്യുന്നത്.ഉളിയന്നൂർ പറയിപെറ്റ പന്തിരുകുലത്തിലെ പെരുന്തച്ചൻ ജനിച്ച ഗ്രാമമാണിത് എന്നു പറയപ്പെടുന്നു. 

ദേശീയപാത-47 ൽ നിന്നും ഒരു കിലോമീറ്റർ അകലെയാണ് ഉളിയന്നൂർ ക്ഷേത്രം സഥിതി ചെയ്യുന്നതെങ്കിലും അടുത്ത കാലം വരെ ഇവിടേക്ക് നേരിട്ട് പ്രവേശനം സാധ്യമായിരുന്നില്ല. എന്നാൽ ആലുവ മാർക്കറ്റിനു സമീപം പെരിയാറിനു കുറുകെ പുതിയ പാലം വന്നതിനുശേഷം  ഇവിടേക്കുള്ള യാത്രാദൂരം ഗണ്യമായി കുറഞ്ഞിട്ടുണ്ട്.

## ഐതിഹ്യം
പറയിപെറ്റ പന്തിരുകുലത്തിലെ പെരുന്തച്ചൻ ജനിച്ച ഗ്രാമമാണ് ഉളിയന്നൂർ എന്ന് ഐതിഹ്യങ്ങളിൽ പറയുന്നു. വരരുചിയാൽ ഉപേക്ഷിക്കപ്പെട്ട ശിശുവിനെ ഉളിയന്നൂരിലെ ഒരു തച്ചനാണു ‍(മരപ്പണിക്കാരൻ) എടുത്തുവളർത്തിയതെന്നും, ഈ കുഞ്ഞാണ് തച്ചുശാസ്ത്രത്തിൽ അതിവിദഗ്ദ്ധനായിരുന്ന ഉളിയന്നൂർ പെരുന്തച്ചൻ എന്നുമാണു്‌ ഐതിഹ്യം. ഉളിയന്നൂർ മഹാദേവ ക്ഷേത്രത്തിന്റെ നിർമ്മാണം നടക്കുമ്പോൾ താഴെ പണിതുകൊണ്ടിരുന്ന മകനെ തച്ചൻ അസൂയമൂത്ത് ഉളിയെറിഞ്ഞു കൊന്നു എന്നാണ് കഥ. അങ്ങനയാണ് ഉളിയന്നൂർ എന്ന നാമം ഉയിരെടുത്തത്.

## വിദ്യാഭ്യാസസ്ഥാപനങ്ങൾ==ഉളിയന്നൂർ ഗവണ്മെന്റ് എൽ പി സ്കൂൾ പ്രശസ്തരായ
എൻ എഫ്‌ വർഗീസ് , കെ കെ ജിന്നാസ്‌ , തുടങ്ങി പ്രശസ്തരായ ഒട്ടേറേ വ്യക്തികൾ പഠനം നടത്തിയ വിദ്യാലയമാണ് 

ഹിദായത്തുൽ മുസ്‌ലിമീൻ യു.പിസ്കൂൾ,കുഞ്ഞുണ്ണിക്കര 
കുഞ്ഞുണ്ണിക്കര മുസ്ലീം ജമാഅത്തിന് കീഴിൽ പ്രവർത്തിക്കുന്ന വിദ്യാലയമാണ്HMUPസ്കൂൾ

=ആരാധനാലയങ്ങൾ=
*കുഞ്ഞുന്നിക്കര മുസ്ലിം ജുമാ മസ്ജിദ്‌
*ഉളിയന്നൂർ മുസ്ലിം ജുമാ മസ്ജിദ്‌
*മസ്ജിദുൽ മനാർ
*ഉളിയന്നൂർ മഹാദേവക്ഷേത്രം

## അവലംബം
ഭ്രൂണം

ഒരു ബഹുകോശ ജീവിയുടെ വികാസത്തിന്റെ പ്രാരംഭ ഘട്ടമാണ് **ഭ്രൂണം**. ബീജസങ്കലനം നടന്ന അണ്ഡം (സിക്താണ്ഡം) വികാസം പ്രാപിക്കുന്നതിന്റെ ആദ്യ ഘട്ടമാണ്. മനുഷ്യരിൽ ബീജസങ്കലനത്തിനു ശേഷം ഏകദേശം ഒമ്പതാം ആഴ്ച വരെ ഭ്രൂണം എന്നും തുടർന്ന് ജനനം വരെ  അതിനെ ഗർഭസ്ഥ ശിശു എന്ന് വിളിക്കുന്നു. ഒരു ഭ്രൂണത്തിന്റെ വികസനം വിവിധ ഘട്ടങ്ങളിലൂടെ കടന്നുപോകുന്നു: ബ്ലാസ്റ്റുല (പ്രാരംഭ ഘട്ടം) - ബ്ലാസ്റ്റുലയിൽ കോശങ്ങളുടെ പൊള്ളയായ ബ്ലാസ്റ്റോമിയറും ആന്തരിക ദ്രാവകം നിറഞ്ഞ ഒരു അറയായ ബ്ലാസ്റ്റോകോയലും ഉൾപ്പെടുന്നു. ഗ്യാസ്ട്രുല - കോശങ്ങളുടെ മൈഗ്രേഷൻ. മോർഫോജെനിസിസ് - ടിഷ്യു വ്യത്യാസം. ഭ്രൂണത്തിന്റെ വികാസത്തെ എംബ്രിയോജെനിസിസ് എന്നും ഭ്രൂണങ്ങളെക്കുറിച്ചുള്ള പഠനത്തെ ഭ്രൂണശാസ്ത്രം എന്നും പറയുന്നു.

ഗര്ഭപാത്രത്തിന്റെ എൻഡോമെട്രിയൽ പാളിയിൽ ഘടിപ്പിക്കുന്നതിന് മുമ്പ് സസ്തനി ബ്ലാസ്റ്റോസിസ്റ്റ് വിരിയുന്നു . ഒരിക്കൽ ഇംപ്ലാന്റ് ചെയ്ത ഭ്രൂണം ഗ്യാസ്ട്രലേഷൻ, ന്യൂറലേഷൻ, ഓർഗാനോജെനിസിസ് എന്നിവയുടെ അടുത്ത ഘട്ടങ്ങളിലൂടെ അതിന്റെ വികസനം തുടരും. ശരീരത്തിന്റെ വിവിധ ഭാഗങ്ങളിൽ രൂപം കൊള്ളുന്ന മൂന്ന് ബീജ പാളികളുടെ രൂപവത്കരണമാണ് ഗ്യാസ്ട്രലേഷൻ. ന്യൂറലേഷൻ നാഡീവ്യവസ്ഥയെ രൂപപ്പെടുത്തുന്നു, ശരീരത്തിലെ വിവിധ ടിഷ്യൂകളുടെയും അവയവങ്ങളുടെയും വികാസമാണ് ഓർഗാനോജെനിസിസ്.

## അവലംബം

വർഗ്ഗം:പ്രത്യുൽപ്പാദനം
എൽ മൊസോട്ട കൂട്ടക്കുരുതി

എൽ സാൽവദോർ എന്ന ലാറ്റിൻ അമേരിക്കൻ രാജ്യത്തെ ആഭ്യന്തരയുദ്ധത്തോടനുബന്ധിച്ച് മൊറസാൻ പ്രവിശ്യയിലെ എൽ മൊസോട്ട ഗ്രാമത്തിൽ, 1981 ഡിസംബർ 11ന്  അരങ്ങേറിയ ദാരുണമായ കൂട്ടക്കുരുതിയാണ് **എൽ മൊസോട്ട കൂട്ടക്കുരുതി**.  1991-ൽ സാൽവദോറിലെ ഒരു കോടതി പ്രസിദ്ധീകരിച്ച പട്ടികയനുസരിച്ചു ഏകദേശം 794 പേർ മരിച്ചു എന്നാണു കണക്ക്.
## പശ്ചാത്തലം
എൽ സാൽവദോറിയൻ ആഭ്യന്തരയുദ്ധം നടക്കുന്ന സമയം. അമേരിക്കൻ പിന്തുണയുള്ള സൈന്യനിയന്ത്രിത ഭരണകൂടത്തെ എതിർക്കുന്ന ഇടതുപക്ഷക്കാരായ ഗറില്ലകളായ ഫരാബുന്ദോ മാർത്ത ലിബറേഷൻ ഫ്രണ്ടിനെ വേട്ടയാടുന്നതിനു വേണ്ടി സാൽവദോറിയൻ പട്ടാളം നടത്തിയതായിരുന്നു കൂട്ടക്കൊല.
ഗറില്ലാ നിയന്ത്രണത്തിലുള്ള മൊറസാൻ പ്രവിശ്യയിലെ ഗ്രാമമായൊരുന്നു എൽ മൊസോട്ടയെങ്കിലും ചുറ്റുമുള്ള മറ്റു ഗ്രാമങ്ങളിൽ നിന്നും വ്യത്യസ്തമായി നിഷ്പക്ഷരായിരുന്നു എൽ മൊസോട്ടയിലെ ജനത. എങ്കിലും റെഡ് സോണുകൾ എന്നു വിളിക്കപ്പെട്ടിരുന്ന ഇത്തരം പ്രദേശങ്ങളിൽ പട്ടാളത്തിന്റെ ഡെത്ത് സ്ക്വാഡുകൾ ഭീകരമായ തെരച്ചിൽ നടത്തുന്നത് പതിവായിരുന്നു.

ലെഫ്. കേണൽ ദോമിങ്ഗോ മോണ്ടെറോസയുടെ നിർദ്ദേശപ്രകാരം എൽ മൊസോട്ടയിലെത്തിയ സൈനികർ ദരിദ്രരായ ഗ്രാമീണരെ കൊന്നൊടുക്കി. 
യു.എസ് പരിശീലനം കിട്ടിയ , യു.എസ് നിർമ്മിത ആയുധങ്ങളേന്തിയ പട്ടാളക്കാർ ഡിസംബർ പത്തിനു മൊസോട്ടയിലെത്തി ഗ്രാമീണരോടെല്ലാവരോടും ഗ്രാമത്തിലെ ചത്വരത്തിൽ ഒത്തുകൂടാൻ പറയുകയും , എല്ലാവരെയും ചോദ്യം ചെയ്ത ശേഷം വീടുകളിൽ പൂട്ടിയിരിക്കുവാനും പകൽ പുറത്തിറ്ററങ്ങാതിരിക്കുവാനും നിർദ്ദേശിച്ചു. പതിനൊന്നാം തിയ്യതിയും പന്ത്രണ്ടാം തിയ്യതിയും പട്ടാളക്കാർ ആയി ഗ്രാമത്തിലെ മുഴുവൻ ആൾക്കാരെയും കൊന്നൊടുക്കി. കഴുത്തറുത്തും മരത്തിന്മേൽ നിന്നു തൂക്കിയും അവർ കുട്ടികളെ കൊന്നൊടുക്കി.സ്ത്രീകളെയും കൊച്ചുപെൺകുട്ടികളെയും ബലാത്സംഗം ചെയ്ത ശേഷം വെടിവെച്ചു കൊന്നു. വീടുകൾക്കു തീവച്ചു. 

1982 ജനുവരി 27നു അമേരിക്കൻ പത്രങ്ങളായ 'ദ വാഷിങ്ടൺ പോസ്റ്റി'ലും ന്യുയോർക്ക് ടൈംസി'ലും കൂട്ടക്കൊലയിൽ യാദൃച്ഛികമായി രക്ഷപെട്ട   റുഫീന അമായ എന്ന സ്ത്രീയുടെ കഥ  പ്രസിദ്ധീകരിച്ചതോടെയാണു ഈ കൂട്ടക്കൊലയെ കുറിച്ചു പുറംലോകം അറിയുന്നത്.
പിന്നീട് ഒരുപാട് വിവാദങ്ങൾ ഈ കൂട്ടക്കൊലയ്ക്കു പിന്നാലെ ഉണ്ടായി. യു. എസ് സർക്കാർ അക്രമത്തിൽ തങ്ങൾക്കുള്ള പങ്ക് നിഷേധിച്ചെങ്കിലും ഫോറൻസിക് ശാസ്ത്രജ്ഞന്മാർ നടത്തിയ ഖനനത്തിൽ എൽ മൊസോട്ടയികെ അസ്ഥികൂടങ്ങൾകൊപ്പം യു. എസ് നിർമ്മിത എം.16 കാട്രിഡ്ജുകളൂം ലഭിച്ചത് വീണ്ടും അമേരിക്കയെ വിവാദങ്ങൾക്കു നടുവിലേക്കു വലിച്ചിഴച്ചു.

2011-ൽ എൽ സാൽവദോർ സർക്കാർ ഓദ്യോഗികമായി എൽ മൊസോട്ട കൂട്ടകൊലയ്ക്കു മാപ്പപേക്ഷിക്കുകയും സർക്കാരിനു വേണ്ടി സംസാരിച്ച വിദേശകാര്യമന്ത്രി ഹ്യൂഗോ മാർട്ടീനെസ് സംഭവത്തെ സർക്കാരിന്റെ അന്ധമായ അക്രമം എന്നു അപലപിക്കുകയും ചെയ്തു.

## അവലംബം

## അധിക വായനക്ക്
*Mark Danner, *The Massacre at El Mozote,* New York: Vintage, 1994, 303 pages.
*
*
*

## പുറം കണ്ണികൾ
* The UN Truth Commission report on El Mozote  (excerpts)
* Testimony of Rufina Amaya: Sole survivor of the massacre (in Spanish) 
*  - list of names initially compiled by Tutela Legal, a church-run human rights group in El Salvador, and updated by Mark Danner, author of *The Massacre at El Mozote*
വർഗ്ഗം:കൂട്ടക്കൊലകൾ
ജിഗ്മെ ഖേസർ നാംഗ്യെൽ വാങ്ചുക്

ഭൂട്ടാനിലെ അഞ്ചാമത്തെയും ഇപ്പോൾ അധികാരത്തിലിരിക്കുന്നതുമായ രാജാവാണ് **ജിഗ്മെ ഖേസർ നാംഗ്യെൽ വാങ്ചുക്**. മുൻ രാജാവ് ജിഗ്മേ സിംഗ്യേ വാങ്ചൂക്കിന്റെ പുത്രനാണ്. 2006 ഡിസംബർ 9നാണ് ഇദ്ദേഹം അധികാരത്തിലേറിയത്. ഭൂട്ടാൻ രാജകുടുംബത്തിന്റെ നൂറാം വാർഷിക ദിനമായ 2008 നവംബർ 1നാണ് ഖേസറിന്റെ കിരീടധാരണം നടന്നത്.

## അവലംബം

വർഗ്ഗം:ഭൂട്ടാനിലെ രാജാക്കന്മാർ
എ. ശാന്തകുമാർ

ഒരു മലയാള നാടകകൃത്തായിരുന്നു **എ. ശാന്തകുമാർ** (മരണം :16ജൂൺ 2021). 2010ൽ മികച്ച നാടകകൃത്തിനുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.
## ജീവിതരേഖ
കോഴിക്കോട് പറമ്പിൽ സ്വദേശിയാണ്. കോ​ഴി​ക്കാ​ട് ആ​ർ​ട്സ് ആ​ൻ​ഡ് സ​യ​ൻ​സ് കോ​ള​ജി​ൽ​നി​ന്നും ബി​രു​ദ പ​ഠ​ന​ത്തി​നു​ശേ​ഷം നാ​ട​ക​രം​ഗ​ത്തേ​ക്കി​റ​ങ്ങി​യ ശാന്ത​ന്റെ ആ​ദ്യ നാ​ട​കം 'ക​ർ​ക്കി​ട​ക'​മാ​ണ്​. സ്‌കൂൾ കലോൽവങ്ങളിൽ ശ്രദ്ധേയമായ നാടകങ്ങൾ രചിക്കുകയും സംവിധാനം ചെയ്യുകയും ചെയ്തിട്ടുണ്ട്. ആഗോളവൽക്കരണത്തിന്റെ
പ്രതിസന്ധിയെ മുൻകൂട്ടി വിവരിച്ച ന്റെ പുള്ളിപൈ കരയാണ് എന്ന നാടകം കേരളത്തിന്റെ വിവിധ ഭാഗങ്ങളിൽ അവതരിപ്പിക്കപ്പെട്ടിരുന്നു. നാ​ട​ക​ര​ച​ന, സം​വി​ധാ​നം എ​ന്നീ മേ​ഖ​ല​ക​ളി​ൽ തി​ള​ങ്ങി. അ​റു​പ​തി​ല​ധി​കം നാ​ട​ക​ങ്ങ​ൾ എ​ഴു​തി​യി​ട്ടു​ണ്ട്.  കുരുവട്ടൂർ പഞ്ചായത്ത് അംഗമായി പ്രവർത്തിച്ചിട്ടുണ്ട്.  മരം പെയ്യുന്നു, കർക്കടകം, രാച്ചിയമ്മ, കറുത്ത വിധവ, ചിരുത ചിലതൊക്കെ മറന്നുപോയി, കുരുടൻ പൂച്ച, പതിമൂന്നാം വയസ്, ന്റെ പുള്ളിപൈ കരയാണ്, ഒറ്റ രാത്രിയുടെ കാമുകിമാർ എന്നിവയാണ് പ്രധാന നാടകങ്ങൾ. ഭൂമിയിലെ മനോഹര സ്വകാര്യം എന്ന സിനിമയ്ക്ക് തിരക്കഥ എഴുതിയിട്ടുണ്ട്.

അ​ർ​ബു​ദ​രോ​ഗ​ത്തി​ന് ചി​കി​ത്സ​യി​ലാ​യി​രിക്കെ 2021 ജൂൺ 16 ന് അന്തരിച്ചു.
ഭാര്യ:ഷൈനി. മക്കൾ: നീലാഞ്ജന. മരണമടഞ്ഞ പ്രമുഖ മലയാള നിരൂപകൻ എ. സോമൻ സഹോദരനാണ്.

## കൃതികൾ
*മരം പെയ്യുന്നു
*കർക്കടകം
*രാച്ചിയമ്മ (ഉറൂബിന്റെ നോവലിന്റെ രംഗഭാഷ)
*കറുത്ത വിധവ
*ചിരുത ചിലതൊക്കെ മറന്നുപോയി
*കുരുടൻ പൂച്ച (കേരള സാഹിത്യ അക്കാദമി പുരസ്കാരം)
*കൂവാഗം (ട്രാൻസ്‌ജെൻഡറുകളുടെ ജീവിതത്തെക്കുറിച്ചുള്ള നാടകം)

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം
*അബുദാബി ശക്തി അവാർഡ്
*കേ​ര​ള സം​ഗീ​ത നാ​ട​ക അ​ക്കാ​ദ​മി അ​വാ​ർഡ്
*കേ​ര​ള സാ​ഹി​ത്യ അ​ക്കാ​ദ​മി എ​ൻഡോ​വ്‌​മെൻറ്
*തോ​പ്പി​ൽ ഭാ​സി അ​വാ​ർഡ്
*ബാ​ല​ൻ കെ. ​നാ​യ​ർ അ​വാ​ർഡ്
*അ​റ്റ്‌​ല​സ് കൈ​ര​ളി അ​വാ​ർഡ്
*കേ​ര​ള സാ​ഹി​ത്യ അ​ക്കാ​ദ​മി അ​വാ​ർ​ഡ്
*ബാ​ല​സാ​ഹി​ത്യ ഇ​ൻ​സ്​​റ്റി​റ്റ്യൂ​ട്ട് അ​വാ​ർ​ഡ്
*ഭ​ര​ത് മു​ര​ളി അ​വാ​ർ​ഡ്
*പ​വ​ന​ൻ ഫൗ​ണ്ടേ​ഷ​ൻ അ​വാ​ർ​ഡ്
*അ​ബൂ​ദ​ബി ശ​ക്തി അ​വാ​ർഡ്
*ഇ​ട​ശ്ശേ​രി അ​വാ​ർഡ്
## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1969-ൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:2021-ൽ മരിച്ചവർ
ഗ്രിഗറി അലക്സാണ്ട്രോവ്

രണ്ടു തവണ സ്റ്റാലിൻ പുരസ്ക്കാരത്തിനു അർഹനായ സോവിയറ്റ് ചലച്ചിത്രകാരനാണ് **ഗ്രിഗറി അലക്സാണ്ട്രോവ്**. റഷ്യയിലെ എകാറ്ററിൻബർഗ്ഗിലാണ്  അദ്ദേഹം ജനിച്ചത്. ജന്മദേശത്തെ ഒരു ഓപ്പറ തിയേറ്ററിൽ പലവിധ ജോലികൾ ചെയ്തുകൊണ്ടാണ്  അദ്ദേഹം തന്റെ കലാജീവിതം ആരംഭിയ്ക്കുന്നത്. സംവിധാന സഹായി ആയും നാടക നിർമ്മാതാവായും അക്കാലത്തു ഗ്രിഗറി പ്രവർത്തിച്ചിരുന്നു.

## കലാജീവിതം
ഐസൻസ്റ്റീൻ തന്റെ ആദ്യത്തെ സിനിമയായ *സ്ട്രൈക്ക്* (1924)സംവിധാനം ചെയ്യുമ്പോൾ അതിന്റെ സഹതിരക്കഥാകൃത്തായും,സംവിധാനസഹായി ആയും ആയിരുന്നു അലക്സാണ്ട്രോവ്.
ബാറ്റിൽഷിപ്പ് പോട്ടംകിൻ , എന്ന ചിത്രത്തിൽ അഭിനയിയ്ക്കുകയും  *ഒക്ടോബർ ,ജനറൽ ലൈൻ* എന്നീ ചിത്രങ്ങളിൽ ഐസൻസ്റ്റീനോടൊപ്പം പ്രവർത്തിയ്ക്കുകയും ചെയ്തു.
അപൂർണ്ണതയിൽ അവസാനിച്ച *ക്യൂ വിവ മെക്സിക്കോ* എന്ന ചിത്രം 1979 ൽ പൂർണ്ണമാക്കിയത് അലക്സാണ്ട്രോവ് ആയിരുന്നു.

## ചലച്ചിത്രങ്ങൾ
* * *; 1928, co-directed with Sergei Eisenstein
* *[[The General Line]] *; 1929, co-directed with Sergei Eisenstein
* *Sentimental Romance *; 1931, documentary
* *Five-year Plan *; 1932, documentary
* *[[¡Que viva México!]] *; 1932, co-directed with Sergei Eisenstein
* *Internationale *; 1933, short documentary
* *[[Jolly Fellows]] *; 1934
* *[[Circus (1936 film)|Circus]] *; 1936
* *Sports Parade )*; 1938
* *[[Volga-Volga]] *; 1938
* *The Shining Path *; 1940
* *A Family *; 1943
* *Men of the Caspian *; 1944, documentary
* *Spring*; 1947
* *[[Encounter at the Elbe]] *; 1949
* *Glinka *; 1952
* *Great Mourning *; 1953
* *From Man to Man *; 1958
* *Russian Souvenir *; 1960
* *Lenin in Poland (*; 1961
* *Before October (*; 1965
* *Lenin in Switzerland *; 1965, co-directed with Dmitri Vasilyev
* *On the Eve *; 1966, co-directed with Dmitri Vasilyev
* *Starling and Lyre *; 1974

## പുറംകണ്ണികൾ
*

## അവലംബം

വർഗ്ഗം:റഷ്യൻ ചലച്ചിത്രസംവിധായകർ
വർഗ്ഗം:1903-ൽ ജനിച്ചവർ
സ്വാതി സംഗീതോത്സവം

thumb|right|സ്വാതി സംഗീതോത്സവം നടന്നുവരുന്ന കുതിരമാളികയുടെ പൂമുഖം, ഒരു സംഗീതസദസ്സ് ആരംഭിക്കുന്നതിനു തൊട്ടു മുൻപ്
പത്തൊമ്പതാം നൂറ്റാണ്ടിൽ തിരുവിതാംകൂറിലെ രാജാവും അതേസമയം സംഗീതസമ്രാട്ടുമായിരുന്ന മഹാരാജാ സ്വാതിതിരുനാളിന്റെ സ്മരണയിൽ, 2001 മുതൽ, എല്ലാ വർഷവും ജനുവരിമാസത്തിൽ, തിരുവനന്തപുരത്ത് നടക്കുന്ന സംഗീതമേളയാണ് **സ്വാതി സംഗീതോത്സവം**. കവടിയാർ കൊട്ടാരമാണ് ഇതിന്റെ സംഘാടകർ. സ്വാതിതിരുനാളിന്റെ കാലത്ത് നിർമ്മിക്കപ്പെട്ട പ്രസിദ്ധമായ കുതിരമാളികയുടെ(പുത്തൻ മാളിക) പൂമുഖമാണ് ഇതിന്ന് വേദിയാകുന്നത്.  കൊട്ടാരമുറ്റത്തിന്റെ വിശാലമായ അങ്കണം ശ്രോതാക്കൾക്ക് അപൂർവ്വവും അനുപമവുമായ ഒരു അസ്വാദനസുഖം നൽകുന്നു.

മഹാരാജാ സ്വാതിതിരുനാളിന്റെ കൃതികൾക്ക് മാത്രമായി നീക്കിവച്ചിട്ടുള്ള ഈ കച്ചേരികളിലേക്ക്  പ്രവേശനം സൗജന്യമാണ്

## തുടക്കം
thumb|rightt|സംഗീതോത്സവവേദിയായ കുതിരമാളിക- ശ്രോതാക്കൾക്കായുള്ള താത്കാലിക പന്തലും കാണാം 
നേരത്തേ കേരള സർക്കാർ ഇതേ വേദിയിൽ ഈ പരിപാടി നടത്തിയിരുന്നതിന്റെ വേദി പിൽക്കാലത്ത് കേരളത്തിന്റെ വിവിധ പട്ടണങ്ങളിലേക്ക് മാറ്റിയിരുന്നു.  അതേത്തുടർന്ന് സ്വാതിതിരുനാളിന്റെ ഓർമ്മക്ക് ഒരു സ്ഥിരം സംഗീതോത്സാവം തിരുവനന്തപുരത്തുതന്നെ നടത്താനായി രാജകുടുംബാംഗവും പ്രസിദ്ധ കർണ്ണാടകസംഗീതജ്ഞനുമായ പ്രിൻസ് രാമവർമ്മയുടെ ശ്രമത്തിൽ രൂപംകൊണ്ട തിരുവിതാംകൂർ ട്രസ്റ്റ്  ആണ് ഇതിന്ന് നേതൃത്വം നൽകുന്നത്.

ഭാരതത്തിലെ പ്രഗൽഭരായ സംഗീതവിദ്വാന്മാരെല്ലാം ഈ സംഗീതോത്സവത്തിൽ പാടാനെത്തുന്നുണ്ട്. അവരെ പങ്കെടുപ്പിക്കുന്നതോടൊപ്പം തന്നെ ഉയർന്നുവരുന്ന യുവഗായകനിരയെ പ്രോത്സാഹിപ്പിക്കാനും ഈ സംഗീതോത്സവം പരമാവധി ശ്രദ്ധിക്കുന്നു.   ആരംഭിച്ച് പതിനഞ്ചു വർഷം പൂർത്തിയായ 2014 മുതൽ സാധാരണയുണ്ടായിരുന്ന ഏഴു ദിവസത്തിൽ നിന്ന് പത്ത് ദിവസമായി ഈ സംഗീതോത്സവം വിപുലീകരിക്കപ്പെട്ടിട്ടുണ്ട്.  എല്ലാ വർഷവും ജനുവരി നാലാം തിയ്യതി മുതലാണ് ഇതാരംഭിക്കുന്നത്.

## പങ്കെടുത്തവരുടെ പട്ടിക

## അവലംബം


വർഗ്ഗം:സംഗീതോത്സവം
ജോസ് എഡ്വാർഡോ ഡോസ് സാന്റോസ്

അംഗോളയുടെ പ്രസിഡന്റാണ് **ജോസ് എഡ്വാർഡോ ഡോസ് സാന്റോസ്** (ജനനം: 28 ആഗസ്റ്റ് 1942).
## അവലംബം

## പുറം കണ്ണികൾ

*José Eduardo dos Santos the Untold Story (Separatist website)
*Official webpage of MPLA 
NB: Both links are partisan, though in opposite directions

വർഗ്ഗം:അംഗോളയുടെ പ്രസിഡന്റുമാർ
വർഗ്ഗം:ആഫ്രിക്കയിലെ രാഷ്ട്രീയപ്രവർത്തകർ
വർഗ്ഗം:1942-ൽ ജനിച്ചവർ
വർഗ്ഗം:2022-ൽ മരിച്ചവർ
എ. പ്രദീപ് കുമാർ

പതിനാലാം കേരളനിയമസഭയിലെ അംഗമാണ് **എ. പ്രദീപ് കുമാർ** (15 മേയ് 1964). കോഴിക്കോട് നോർത്ത് മണ്ഡലത്തിൽ നിന്ന് തെരഞ്ഞെടുക്കപ്പെട്ടു. അദ്ദേഹം പന്ത്രണ്ടാം നിയമസഭയിൽ കോഴിക്കോട് -1 നിയമസഭാമണ്ഡലത്തിൽ നിന്നും പതിമൂന്നാം നിയമസഭയിൽ കോഴിക്കോട് നോർത്ത് മണ്ഡലത്തിൽ നിന്നും തെരഞ്ഞെടുക്കപ്പെട്ടിരുന്നു.

## ജീവിതരേഖ
കോഴിക്കോട് ചേലക്കാട് ഗോപാലകൃഷ്ണക്കുറുപ്പിന്റെയും കമലാക്ഷിയുടെയും മകനാണ്. വിദ്യാർത്ഥി രാഷ്ട്രീയത്തിലൂടെ പൊതു രംഗത്തെത്തി. സാമൂതിരി ഗുരുവായൂരപ്പൻ കോളേജിൽ പഠിച്ചു. കോഴിക്കോട് സർവകലാശാല യൂണിയൻ സെക്രട്ടറിയായിരുന്നു. എസ്.എഫ്.ഐ സംസ്ഥാന പ്രസിഡന്റായും ദേശീയ വൈസ് പ്രസിഡന്റായും പ്രവർത്തിച്ചു. കോഴിക്കോട് ജില്ലാ കൗൺസിൽ പ്രസിഡന്റായിരുന്നു. ഡി.വൈ.എഫ്.ഐ  സംസ്ഥാന ദേശീയ നേതൃത്വത്തിൽ പ്രവർത്തിച്ചു. 2003 - 07 കാലയളവിൽ സംഘടനയുടെ ദേശീയ ജോയിന്റ് സെക്രട്ടറിയായിരുന്നു. 

## തിരഞ്ഞെടുപ്പുകൾ

## അവലംബം


വർഗ്ഗം:1964-ൽ ജനിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ